cyanic-selkie/wikianc huggingface dataset:
ദേശീയ സെപ്റ്റംബർ 11 സ്മാരകവും സംഗ്രഹാലയവും
സെപ്റ്റംബർ 11, 2001 ഭീകരാക്രമണത്തിന്റെയും 1993 വേൾഡ് ട്രേഡ് സെന്റർ ബോംബാക്രമണത്തിന്റെയും ഓർമ്മയ്ക്കയി ന്യൂയോർക്കിൽ പണിതിട്ടുള്ള പ്രധാന സ്മാരകവും മ്യൂസിയവുമാണ് ദേശീയ സെപ്റ്റംബർ 11 സ്മാരകവും സംഗ്രഹാലയവും (ഇംഗ്ലീഷ്: National September 11 Memorial & Museum). 9/11 സ്മാരകം (9/11 Memorial) 9/11 സ്മാരക മ്യൂസിയം (9/11 Memorial Museum) എന്നീ പേരുകളിലും ഇത് അറിയപ്പെടുന്നു. ഗ്രൗണ്ട് സീറോ എന്നപേരിലും ഇത് പ്രസിദ്ധമായിരുന്നു. സെപ്റ്റംബർ 11 ഭീകരാക്രമണത്തിൽ  2,977 ആളുകളും, 1993ലെ ബോംബാക്രമണത്തിൽ ആറുപേരുമാണ് മരിച്ചത്. മുമ്പ് ഇരട്ട ഗോപുരങ്ങൾ സ്ഥിതിചെയ്തിരുന്ന വേൾഡ് ട്രേഡ് സെന്റർ സ്ഥലത്ത് തന്നെയാണ് സ്മാരകവും നിർമിച്ചിരിക്കുന്നത്.
ഭീകരാക്രമണത്തിൽ മരിച്ചവരുടേയും, രക്ഷാപ്രവർത്തനങ്ങളിൽ ഏർപ്പെടുന്നതിനിടയിൽ മരിച്ചവരുടേയും സ്മരണയ്ക്കയി ഒരു സ്മാരകം നിർമ്മിക്കാനുള്ള ആലോചന ഭീകരാക്രമണത്തിനു ശേഷം തുടങ്ങിയിരുന്നു. തുടർന്ന് ആഗോളമായി സംഘടിപ്പിച്ച വേൾഡ് ട്രേഡ് സെന്റർ സ്മാരക രൂപകല്പന മത്സരത്തിൽ ഇസ്രായേലി വാസ്തുശില്പിയായ് മൈക്കിൾ അരഡിന്റെ രൂപകല്പനയാണ് അന്തിമമായി തിരഞ്ഞെടുത്തത്. ലാൻഡ്സ്കേപ് ആർക്കിടെക്റ്റ് കമ്പനിയായ പീറ്റർ വോക്കർ ആൻഡ് പാർട്നെഴ്സുമായി സംയോജിച്ചാണ് സ്മാരകത്തിന്റെ ഭൂദൃശ്യം രൂപകല്പനചെയ്തത്. മുമ്പ് ഇരട്ട ഗോപുരങ്ങൾ നിന്നിരുന്ന സ്ഥലത്ത് രണ്ട് കൃത്രിമ ജലാശയങ്ങളും അതിനു ചുറ്റുമായി വെച്ചുപിടിപ്പിച്ചിരിക്കുന്ന മരങ്ങളുടെ ഉദ്യാനവും ചേരുന്നതാണ് പ്രധാന സ്മാരകം. 2006 ആഗസ്റ്റിൽ, വേൾഡ് ട്രേഡ് സെന്റർ മെമ്മോറിയൽ ഫൗണ്ടേഷനും,   ന്യൂയോർക്ക് ന്യൂജേഴ്സി തുറമുഖ അതോറിറ്റിയും സംയുക്തമായാണ് സ്മാരകത്തിന്റെ നിർമ്മാണ പ്രവർത്തനങ്ങൾ ആരംഭിച്ചത്.
കാര്യം നിസ്സാരം
രാജു മാത്യു നിർമ്മിച്ച് ബാലചന്ദ്രമേനോൻ കഥ, തിരക്കഥ, സംഭാഷണമെഴുതി സംവിധാനം ചെയ്ത് സെഞ്ച്വറി ഫിലിംസിന്റെ ബാനറിൽ 1983ൽ പുറത്തുവന്ന ചിത്രമാണ് കാര്യം നിസ്സാരം. പ്രേം നസീർ, സുകുമാരി, ബാലചന്ദ്രമേനോൻ, ലക്ഷ്മി തുടങ്ങിയവർ അഭിനയിച്ച ഈ ചിത്രത്തിന്റെ ഗാനരചന കോന്നിയൂർ ഭാസും സംഗീതം കണ്ണൂർ രാജനും നിർവ്വഹിച്ചു.
ഗാനങ്ങൾ
ഗാനങ്ങൾ : കോന്നിയുർ ഭാസ്‌ ഈണം :കണ്ണൂർ രാജൻ
ചിത്രം കാണുക
കാര്യം നിസ്സാരം
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:നസീർ- ലക്ഷ്മി ജോഡി വർഗ്ഗം:കണ്ണൂർ രാജൻ സംഗീതം പകർന്ന ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
പോട്രയിറ്റ് ഓഫ് എലിസബത്ത് ഓഫ് വാലോയിസ്
1561-1565 നും ഇടയിൽ സോഫോനിസ്ബ ആൻഗ്വിസോള വരച്ച ചിത്രമാണ് പോട്രയിറ്റ് ഓഫ് എലിസബത്ത് ഓഫ് വാലോയിസ് ഈ ചിത്രം ഇപ്പോൾ മാഡ്രിഡിലെ മ്യൂസിയോ ഡെൽ പ്രാഡോയിലാണ് തൂക്കിയിരിക്കുന്നത്.
സ്പെയിനിലെ ഫിലിപ്പ് രണ്ടാമന്റെ മൂന്നാമത്തെ ഭാര്യ വലോയിസിലെ എലിസബത്തിനെ ഈ ചിത്രം കാണിക്കുന്നു. ടിഷ്യൻ വരച്ച ഫിലിപ്പിന്റെ അമ്മ പോർച്ചുഗലിലെ വിശുദ്ധ എലിസബത്തിന്റെ ഛായാചിത്രമായ പോട്രയിറ്റ് ഓഫ് എലിസബത്ത് ഓഫ് പോർച്ചുഗൽ നിന്നാണ് ഇതിന്റെ പ്രതിരൂപം ഉരുത്തിരിഞ്ഞത്. എലിസബത്ത് തന്റെ വലതു കൈയ്യിൽ ഫിലിപ്പിന്റെ ലഘുചിത്രം പിടിച്ചിരിക്കുന്നതായി കാണിച്ചിരിക്കുന്നു. അവരുടെ കറുത്ത വസ്ത്രം അക്കാലത്തെ സ്പാനിഷ് കോടതിയുടെ കഠിനതയെ സാക്ഷ്യപ്പെടുത്തുന്നു.
അവലംബം
വർഗ്ഗം:സോഫോനിസ്ബ ആൻഗ്വിസോള വരച്ച ഛായാചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
റിപ്പബ്ലിക്കൻ കലണ്ടർ (ഫ്രാൻസ്)
ഫ്രാൻസിലെ പ്രഥമ റിപബ്ലിക് സർക്കാർ നടപ്പിലാക്കിയതാണ് ഫ്രഞ്ചു റിപബ്ലികൻ കലണ്ടർ. ഫ്രഞ്ചു വിപ്ലവകലണ്ടർ എന്നും ഇതറിയപ്പെടുന്നു. ഈ കലണ്ടർ പ്രാബല്യത്തിൽ വന്നത് 1793 നവമ്പറിൽ ആണെങ്കിലും കാലഗണന ആരംഭിക്കുന്നത് ജനകീയ സർക്കാർ അധികാരമേറ്റ 1792 സപ്റ്റമ്പർ 22 മുതലാണ്. തുടർന്ന് പതിമൂന്നു വർഷക്കാലം, 1805 വരെ ഈ കലണ്ടർ പ്രാബല്യത്തിലിരുന്നു.നെപോളിയൻ തന്റെ വാഴ്ചക്കാലത്ത് മതസ്വാതന്ത്ര്യം അനുവദിച്ചതോടെ  ക്രൈസ്തവസ്ഥാപനങ്ങൾ ഗ്രിഗോറിയൻ കലണ്ടർ വീണ്ടും ഉപയോഗിച്ചു തുടങ്ങി, 1806 ജനവരി 1ന് ഗ്രിഗോറിയൻ കലണ്ടർ ഔദ്യോഗികമായിത്തന്നെ വീണ്ടും നടപ്പിൽ വന്നു,. 1871-ലെ പാരിസ് കമ്യൂൺ സമയത്ത് റിപബ്ലിക്കൻ കലണ്ടർ ഹ്രസ്വകാലത്തേക്ക് പുനരുദ്ധരിക്കപ്പെട്ടു.
പശ്ചാത്തലം
ഫ്രഞ്ചു വിപ്ലവത്തിനു ശേഷം, പഴങ്കാല രാജവാഴ്ചയുടെ (ancient regime ) എല്ലാ ചിഹ്നങ്ങളും അവസാനിപ്പിക്കുന്നതിന്റെ ഭാഗമായാണ്, മെട്രിക്- ദശാംശ സമ്പ്രദായങ്ങളും  പുതിയ കലണ്ടറും അവതരിപ്പിക്കപ്പെട്ടത്. മതരഹിത ഫ്രാൻസ് വിപ്ലവാദർശങ്ങളിൽ ഒന്നായിരുന്നു. അതുകൊണ്ട് കലണ്ടറിൽ മതപരമോ രാജകീയമോ ആയ യാതൊരു വിധ സൂചനകളോ സംജ്ഞകളോ പാടില്ലെന്നായിരുന്നു കൂട്ടായ തീരുമാനം. പുതിയ കലണ്ടറിന് രൂപം നല്കാനായി ചാൾസ് ഗിൽബർട്ട് റോമിന്റെ നേതൃത്വത്തിൽ ഒരു ശാസ്ത്രജ്ഞരുടെ സമിതി രൂപീകരിക്കപ്പെട്ടു. അവരുടെ ഉദ്യമത്തിന് അടിസ്ഥാനമായത് സിൽവൈൻ മരേഷാൽ 1788-ൽ പ്രസിദ്ധീകരിച്ച Almanac des Honnetes gents(സത്യസന്ധന്മാരുടെ കലണ്ടർ ) ആണ് .നിരീശ്വരവാദിയായിരുന്ന മാരേഷാലിന്റെ കലണ്ടറിൽ  മതപരമായ യാതൊരു സങ്കല്പവും ഇല്ലായിരുന്നു.
കലണ്ടർ പ്രാബല്യത്തിൽ
1793 നവമ്പർ 24-ന് ഗ്രിഗോറിയൻ കലണ്ടർ റദ്ദു ചെയ്യപ്പെട്ടു. 1792 സപ്റ്റമ്പർ 22 മുതൽ വിപ്ലവവർഷം ഒന്ന് ( I) നടപ്പിലായി.വർഷങ്ങൾക്ക് റോമൻ അക്കങ്ങൾ നല്കാനായിരുന്നു വ്യവസ്ഥ  I,II,III,IV ...എന്നിങ്ങനെ.
കലണ്ടറിന്റെ ഘടന
ഫ്രഞ്ചു റിപബ്ലിക് നിലവിൽ വന്ന 1792 സപ്റ്റമ്പർ 22  പുതുവർഷത്തിന്റെ തുടക്ക ദിനമായി, സർവ്വസമ്മതിയോടെ  അംഗീകരിക്കപ്പെട്ടു.. ഇത് ആ വർഷത്തെ ശിശിര വിഷുവം (Autumn Equinox) ആയിരുന്നു. പക്ഷെ വിഷുവം എല്ലായ്പോഴും സപ്റ്റമ്പർ 22-ന് അല്ല, ചെലപ്പോൾ 23-നോ, 24-നോ ആകാമെന്നത്  പിന്നീട്  അസൗകര്യപ്രദവുമായി. ഒരു വർഷത്തിലെ 365 ദിവസങ്ങൾ മുപ്പതു ദിവസങ്ങളുള്ള  പന്ത്രണ്ടു തുല്യ മാസങ്ങളായി പകുക്കപ്പെട്ടു. ബാക്കിയുള്ള അഞ്ചു ദിവസങ്ങൾ വർഷാന്ത്യത്തിലെ ദേശീയ അവധി ദിനങ്ങളായി പ്രഖ്യാപിക്കപ്പെട്ടു. നാലു വർഷം കൂടുമ്പോൾ ഒരു ഒളിമ്പിക് വർഷം (അതായത് ലീപ് ഇയർ) അപ്പോൾ അവധിദിനങ്ങൾ-6. ഓരോ മാസത്തിലും മുപ്പതു ദിവസങ്ങൾ. ഗ്രീക്ക്- ലാറ്റിൻ പദങ്ങളുടെ തദ്ഭവങ്ങൾ ഉപയോഗിച്ച് മാസങ്ങളുടെ പേരുകൾ ഋതുഭേദങ്ങൾക്കനുസരിച്ച് നല്കപ്പെട്ടു. ഈ പേരുകൾ നിർദ്ദേശിച്ചത് പ്രശസ്ത വിപ്ലവ കവി ഫിലിപ് ദിഗ്ലോണ്ടൈൻ ആയിരുന്നത്രെ,. മുന്നൂറ്റിയറുപതു ദിവസങ്ങൾക്കു നല്കപ്പെട്ട പ്രത്യേകം പ്രത്യേകം പേരുകൾ കലണ്ടറിൽ മാത്രം ഒതുങ്ങിനിന്നു.
ശിശിരം
വാഡേമ്യേർ(22സപ്റ്റമ്പർ-21 ഒക്റ്റോബർ )-മുന്തിരിക്കൊയ്ത്ത് എന്നർഥം  വരുന്ന    വാൻഡെമിയ(vandemia) എന്ന ലാറ്റിൻ പദമാണ് ആധാരം.മുന്തിരിപ്പഴങ്ങൾ വിളവെടുക്കുന്നത് ഈ സമയത്താണ്. ബ്രൂമേർ(22 ഒക്റ്റോബർ-20 നവമ്പർ)- മൂടൽമഞ്ഞ് എന്നർഥം വരുന്ന ബ്രൂം(brume) എന്ന ഫ്രഞ്ചു പദമാണ് ഈ മാസപ്പേരിന് ആധാരം. ഫ്രീമേർ(21 നവമ്പർ - 20 ഡിസമ്പർ) ശൈത്യകാലത്തിന്റെ തുടക്കം. മഞ്ഞു കണികകൾ(ഫ്രഞ്ചിൽ Frimas ഇംഗ്ളീഷിൽ Frost) കാണപ്പെടുന്ന സമയം
ശൈത്യം
നിവോസ്(21ഡിസമ്പർ-19 ജനവരി)-മഞ്ഞു വീഴ്ചക്കാലം. മഞ്ഞ് എന്നർഥം വരുന്ന നിവോസ് ( nivosus) എന്ന ലാറ്റിൻ പദത്തിൽനിന്ന്  ,പ്ലൂവ്യോസ്(20 ജനവരി-18 ഫെബ്രുവരി)- മഴക്കാലം മഴ എന്നർഥം വരുന്ന പ്ലുവിയസ്   (pluviosus) എന്ന ലാറ്റിൻ പദത്തിൽ നിന്ന്  ,വാറ്റോസ് (19 ഫെബ്രുവരി-20മാർച്ച്) ശൈത്യക്കാറ്റുകാലം. കാറ്റ് എന്നർഥം വരുന്ന വെന്റോസ്  ventosus എന്ന ലാറ്റിൻ പദം ആധാരം
വസന്തം
ജെർമിനൽ(21മാർച്ച്-19 ഏപ്രിൽ)- ലാറ്റിൻ ഭാഷയിൽ germen, germinis എന്നീപദങ്ങളുടെ അർഥം മുളപൊട്ടൽ, മുകുളം എന്നൊക്കേയാണ്. ഫ്ലോറീൽ(20 ഏപ്രിൽ-19 മെയ്), പൂക്കൾ എന്നർഥം വരുന്ന  floreus ലാറ്റിൻ പദത്തിൽ നിന്ന്. പ്രെറ്യാൽ-(20 മെയ്-18ജൂൺ). പുൽമേടുകൾ മൈതാനങ്ങൾ എന്നർഥം വരുന്ന prairie എന്ന ഫ്രഞ്ചു പദമാണ് ആധാരം.
ഗ്രീഷ്മം
മെസിഡർ(19ജൂൺ-18 ജൂലൈ), വിളവെടുപ്പുകാലം messis വിളവ് എന്ന ലാറ്റിൻ പദത്തിൽ നിന്ന് തെർമിഡർ(19 ജൂലൈ-17 ഓഗസ്റ്റ്)  താപം എന്നർഥം വരുന്ന 'thermon എന്ന ഗ്രീക്കു പദത്തിൽ നിന്ന് ,ഫ്രക്റ്റിഡർ(18 ഓഗസ്റ്റ്-16സപ്റ്റമ്പർ)- പഴങ്ങൾ എന്നർഥം വരുന്ന fructus എന്ന ലാറ്റിൻ പദമാണ് ആധാരം.
ആഴ്ചകൾക്കു പകരം ദശകങ്ങൾ
ഒാരോ മാസത്തിലേയും മുപ്പതു ദിവസങ്ങൾ  പത്തു ദിവസങ്ങൾ വീതമുള്ള മൂന്നു ദശകങ്ങൾ(décade)ആയി    വിഭജിക്കപ്പെട്ടു. ഇവ ഒന്നാം ദശകം രണ്ടാം ദശകം, മൂന്നാം ദശകം എന്നിങ്ങനെ അറിയപ്പെട്ടു. ആഴ്ചയിലെ ദിവസങ്ങൾക്ക് പ്രത്യകിച്ചു പേരുകളില്ലായിരുന്നു. ഒന്നാം ദിവസം, രണ്ടാം ദിവസം എന്നർഥം വരുന്ന പദങ്ങൾ മാത്രം. പത്താം ദിവസം(ദക്കാദി) അവധിയായിരുന്നു. സബ്ബാത് അനുഷ്ഠാനം നിയമവിരുദ്ധമായിരുന്നു.
അധിക ദിവസങ്ങൾ- സാൻസ്കുുലോട്ടൈഡ്
വർഷാന്ത്യത്തിലെ അഞ്ച് ( ലീപ്പ് ഇയറിൽ ആറ്) അവധിദിനങ്ങൾ സാൻസ്കുുലോട്ടൈഡ് എന്നറിയപ്പെട്ടു അതായത് കുലോട്ട് ഇല്ലാത്തവരുടെ ദിനങ്ങൾ. കുലോട്ട് ഉന്നതവർഗക്കാരും ബൂർഷ്വകളും ധരിച്ചിരുന്ന കാൽമുട്ടുവരെ എത്തുന്ന ഇറുകിയ കാലുറകളായിരുന്നു. വിപ്ലവാനന്തര ഫ്രാൻസിൽ അത്തരം വർഗവ്യത്യാസം ഇല്ലെന്നും എല്ലാവരും സാധാരണക്കാരാണെന്നുമുള്ള ആശയം ഒന്നുകൂടി ഉറപ്പിക്കാനായിരുന്നു ഈ നടപടി. വർഷാന്ത അവധി ദിനങ്ങൾ, മാനുഷികമൂല്യങ്ങളുടെ, ആഘോഷദിനങ്ങളായി പ്രഖ്യാപിക്കപ്പെട്ടു. നന്മ, പ്രതിഭ, അധ്വാനം (സ്ഥൈര്യം), ആശയം(ഭാവന), പ്രത്യുപകാരം,വിപ്ലവം എന്നിങ്ങനെ.
ദശാംശ മണിക്കൂറുകൾ
എല്ലാ വിധത്തിലുമുള്ള അളക്കൽ-തൂക്കലുകൾ ദശാംശ വ്യവസ്ഥയിലേക്ക് മാറ്റാനുള്ള ശ്രമങ്ങൾ നടന്നു. അങ്ങനെ മെട്രിക് സമ്പ്രദായം ഫ്രാൻസിൽ പ്രചലിതമായി. നാണയവ്യവസ്ഥയും നൂറു സെന്റിന് ഒരു ഫ്രാങ്ക് എന്ന കണക്കിൽ പുതുക്കപ്പെട്ടു. നൂറു സെക്കൻഡുകൾക്ക് ഒരു മിനിട്ടും നൂറു മിനിട്ടുകൾ ഒരു മണിക്കൂറുമെന്ന കണക്കിന് ദശാംശ സമയം നടപ്പാക്കാക്കാനുള്ള  ഉദ്യങ്ങൾ നടന്നു. 1793 ഒക്റ്റോബർ 5-ന്  ഔദ്യോഗിക വിജ്ഞാപനവും ഉണ്ടായി. പക്ഷെ ഇതുകൊണ്ടുണ്ടായ അസൗകര്യങ്ങൾ നിരവധിയായിരുന്നു.1795 ഏപ്രിൽ 7-നു പുറപ്പെടുവിച്ച മറ്റൊരു ഉത്തരവിലൂടെ  ദശാംശ സമയം നിർബന്ധമല്ലെന്നു വന്നു.1806 ജനവരി ഒന്നിന്  എല്ലാം പഴയപടിയായി , .
അവലംബം
വർഗ്ഗം:ഫ്രഞ്ച് വിപ്ലവം വർഗ്ഗം:കലണ്ടർ വർഗ്ഗം:ഫ്രാൻസിന്റെ ചരിത്രം വർഗ്ഗം:പ്രഥമ ഫ്രഞ്ചു റിപ്പബ്ലിക്
ഫോർട്ട് വില്യെം
കൊൽക്കത്തയിലെ (കൊൽക്കത്ത) ഹേസ്റ്റിംഗ്സിലെ ഒരു കോട്ടയാണ് ഫോർട്ട് വില്യം. ബ്രിട്ടീഷ് ഇന്ത്യയിലെ ബംഗാൾ പ്രസിഡൻസിയുടെ ആദ്യ വർഷങ്ങളിലാണ് ഇത് നിർമ്മിച്ചത്. ഗംഗാ നദി]യുടെ പ്രധാന കൈവഴിയായ ഹൂഗ്ലി നദിയുടെ കിഴക്കൻ തീരത്താണ് ഇത് സ്ഥിതിചെയ്യുന്നത്. കൊൽക്കത്തയിലെ ഏറ്റവും നീണ്ടുനിന്ന ബ്രീട്ടീഷ് രാജ് കാലഘട്ടത്തിലെ കെട്ടിടങ്ങളിലൊന്നായ ഇത് 70.9 ഹെക്ടർ വിസ്തൃതിയുണ്ട്.
വില്യം മൂന്നാമൻ രാജാവിന്റെ പേരിലാണ് ഈ കോട്ട അറിയപ്പെടുന്നത്. കോട്ടയ്ക്ക് മുന്നിൽ നഗരത്തിലെ ഏറ്റവും വലിയ പാർക്കായ മൈതാൻ ഉണ്ട്. ഒരു ആന്തരിക ഗാർഡ് റൂം കൊൽക്കത്തയിലെ ബ്ളാക്ക് ഹോൾ ആയി മാറി.
ചരിത്രം
രണ്ട് ഫോർട്ട് വില്യംസ് ഉണ്ട്. സർ ജോൺ ഗോൾഡ്‌സ്ബറോയുടെ നിർദേശപ്രകാരം 1696 ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയാണ് യഥാർത്ഥ കോട്ട പണിതത്. മുഗൾ ചക്രവർത്തിയായ ഔറംഗസീബാണ് അനുമതി നൽകിയത്. ഹൂഗ്ലി നദിയുടെ തീരത്ത് തെക്ക്-കിഴക്കൻ കൊട്ടാരവും സമീപത്തെ മതിലുകളും നിർമ്മിച്ച് സർ ചാൾസ് ഐർ നിർമ്മാണം ആരംഭിച്ചു. 1700-ൽ വില്യം മൂന്നാമൻ രാജാവിന്റെ പേരിൽ നിന്നാണ് ഇതിന് പേര് ലഭിച്ചത്. ഐറിന്റെ പിൻഗാമിയായ ജോൺ ബിയേർഡ് 1701-ൽ നോർത്ത് ഈസ്റ്റ് കോട്ട കൂട്ടിച്ചേർത്തു. 1702-ൽ കോട്ടയുടെ മധ്യഭാഗത്ത് സർക്കാർ ഭവനത്തിന്റെ നിർമ്മാണം ആരംഭിച്ചു. 1706-ൽ നിർമ്മാണം അവസാനിച്ചു. യഥാർത്ഥ കെട്ടിടത്തിന് രണ്ട് നിലകളും മുന്നോട്ടു തള്ളി നിൽക്കുന്ന പാർശ്വഘടനകളും ഉണ്ടായിരുന്നു. 1756-ൽ ബംഗാളിലെ നവാബ് സിറാജ് ഉദ് ദൗള കോട്ടയെ ആക്രമിക്കുകയും നഗരം താൽക്കാലികമായി കീഴടക്കുകയും അതിന്റെ പേര് അലിനഗർ എന്ന് മാറ്റുകയും ചെയ്തു. ഇത് ബ്രിട്ടീഷുകാർക്ക് മൈതാനിൽ ഒരു പുതിയ കോട്ട പണിയാൻ കാരണമായി. 1773 ൽ ബ്രിറ്റീഷ് ഈസ്റ്റ്‌ ഇന്ത്യ കമ്പനി ബംഗാളിന്റെ ഭരണം ഏറ്റെടുത്തപ്പോൾ ഫോർട്ട്‌ വില്യം ആയിരുന്നു ഭരണ സിരാ കേന്ദ്രം.. ആദ്യത്തെ സുപ്രീം കോടതിയും ഈ കോട്ടയിൽ പ്രവർത്തിച്ചു..
അവലംബം
വർഗ്ഗം:കൊൽക്കത്തയുടെ ചരിത്രം വർഗ്ഗം:ഇന്ത്യയിലെ കോട്ടകൾ
യമുന കർജി
ഇന്ത്യൻ സ്വാതന്ത്ര്യ സമര സേനാനിയായിരുന്നു യമുന കർജി (1898-1953).
ജീവചരിത്രം
ആദ്യകാല ജീവിതവും വിദ്യാഭ്യാസവും
റിഷബ് ഷെട്ടി
ആദ്യകാല ജീവിതം
കർണാടകയിലെ ഉഡുപ്പി ജില്ലയിലെ കുന്ദാപുര താലൂക്കിലെ കേരാഡി ഗ്രാമത്തിലാണ് റിഷബ് ഷെട്ടി ജനിച്ചത്. കുന്ദാപുരയിൽ പ്രാഥമിക വിദ്യാഭ്യാസം പൂർത്തിയാക്കിയ അദ്ദേഹം പിന്നീട് വിജയ കോളേജിൽ ബികോമിന് ചേർന്നു. കുന്ദാപുരയിൽ യക്ഷഗാന നാടകങ്ങൾ ചെയ്തുകൊണ്ടാണ് അദ്ദേഹം നാടകയാത്ര ആരംഭിച്ചത്. ബെംഗളൂരുവിൽ പഠിക്കുമ്പോൾ നാടകങ്ങളിലും സജീവമായി പങ്കെടുത്തു. അദ്ദേഹത്തെ വളരെയധികം അഭിനന്ദിക്കുകയും ഈ നാടകങ്ങളിലെ വിജയം ഒരു പ്രൊഫഷണൽ കരിയർ എന്ന നിലയിൽ അഭിനയം പരീക്ഷിക്കാൻ അദ്ദേഹത്തെ പ്രോത്സാഹിപ്പിക്കുകയും ചെയ്തു.
യമുന കർജി
ജീവചരിത്രം
1900- ൽ ബീഹാറിലെ ദർബംഗ ജില്ലയിലുള്ള ഒരു ചെറു ഗ്രാമത്തിൽ ദിയോപർ എന്ന സ്ഥലത്താണ് യമുനാ കർജിയുടെ ജനനം. അച്ഛൻ അനു കർജി യമുന കർജിയ്ക്ക് വെറും 6 മാസം പ്രായമായപ്പോൾ മരിച്ചുപോയ ഒരു കർഷകനായിരുന്നു.സ്കൂൾ കാലഘട്ടത്തിൽ, ഇന്ത്യൻ സ്വാതന്ത്ര്യ സമരത്തിലും സഹാജന്ദ് സരസ്വതിയുടെ നേതൃത്വത്തിൻകീഴിലെ കിസാൻ പ്രക്ഷോഭവും കർഷക പ്രസ്ഥാനവും അദ്ദേഹത്തെ ആകർഷിച്ചു. കർഷക പ്രസ്ഥാനത്തിൽ അദ്ദേഹം മറ്റ് വിപ്ലവകാരി കർഷകനേതാക്കളായ കരിനാന്ദൻ ശർമ്മ, യദൂനന്ദൻ ശർമ്മ, പൻഞ്ചാനനൻ ശർമ്മ എന്നിവരുടെ അടുത്ത അനുയായി ആയിത്തീർന്നു. ഉന്നത പഠനത്തിന് കൊൽക്കത്ത പ്രസിഡൻസി കോളേജിൽ നിന്ന് നിയമ ബിരുദം കരസ്ഥമാക്കി. കൊൽക്കത്തയിൽ ബിദാൻ ചന്ദ്ര റോയ്, ശ്രീകൃഷ്ണ സിൻഹ, രാഹുൽ ശങ്കരത്യാനൻ തുടങ്ങിയ നിരവധി സ്വാതന്ത്ര്യ സമര സേനാനികളുമായി അടുത്തബന്ധം പുലർത്തിയിരുന്നു.
റിഷബ് ഷെട്ടി
Kannada film career
തുഗ്ലക്ക് എന്ന ചിത്രത്തിലായിരുന്നു അദ്ദേഹത്തിന്റെ ആദ്യ പ്രധാന വേഷം. പവൻ കുമാറിന്റെ ലൂസിയയിൽ പോലീസ് ഓഫീസറായി ഒരു ചെറിയ വേഷം ചെയ്തു, തുടർന്ന് രക്ഷിത് ഷെട്ടി സംവിധാനം ചെയ്ത ഉളിദവരു കണ്ടന്റെയിൽ ഒരു പ്രധാന വേഷം ചെയ്തു. തുടർന്ന് 2016 ൽ, രക്ഷിത് ഷെട്ടിയെ നായകനാക്കി അദ്ദേഹത്തിന്റെ ആദ്യ സംവിധാന ചിത്രം റിക്കി റിലീസ് ചെയ്യുകയും ബോക്സ് ഓഫീസിൽ ശരാശരി പ്രതികരണം നേടുകയും ചെയ്തു. അതേ വർഷം തന്നെ അദ്ദേഹം കിരിക് പാർട്ടി സംവിധാനം ചെയ്തു, അത് വ്യവസായ ഹിറ്റായി മാറി.
യമുന കർജി
ബാഹ്യ ലിങ്കുകൾ
http://she.bhaskar.com/article/BIH-PAT-devesh-made-state-bjp-spokesperson-bihar-news-4780260-NOR.html
വർഗ്ഗം:1898-ൽ ജനിച്ചവർ വർഗ്ഗം:1953-ൽ മരിച്ചവർ വർഗ്ഗം:ബീഹാറിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
റിഷബ് ഷെട്ടി
പുറത്തേക്കുള്ള കണ്ണികൾ
വർഗ്ഗം:1983-ൽ ജനിച്ചവർ വർഗ്ഗം:കന്നഡ ചലച്ചിത്രസംവിധായകർ വർഗ്ഗം:ജീവിച്ചിരിക്കുന്ന പ്രമുഖർ
റോഹിലാ യുദ്ധം
1773 മുതൽ 1774 വരെ ബ്രിട്ടീഷ്‌കാരും കൂടെ നവാബും (മുഗൾ ഭരണകുടത്തിന്റെ ആവശ്യപ്രകാരം ) റോഹില മുസ്ലിങ്ങളെ തുരത്തിയ യുദ്ധമാണ് റോഹില യുദ്ധം...
യുദ്ധം നടക്കുന്നത് ഉത്തപ്രദേശിൽ ആണ്.യുദ്ധത്തിൽ റോഹില മുസ്ലിംസ് പരാജയ പെടുകയും അവർ മല നിരകളിലൊട്ടു പിൻവലിക്കുകയും ചെയ്തു.. എന്നാൽ മലനിരകളിൽ നിന്നുള്ള റോഹില മുസ്ലിംസിന്റെ ഒളിപ്പോര് ബ്രിട്ടീഷ്‌കാരെയും നവാബിനെയും വലച്ചു...കാലിൽ കാൻസർ ഉള്ള നവാബ് അവരുമായിട്ടു സന്ധിയിൽ ഏർപ്പെടുകയും അവർക്ക് ഭരിക്കാൻ കുറച്ചു സ്ഥലം വിട്ടു കൊടുക്കുകയും ചെയ്തു..ഇതിന്റെ പേരിൽ warren hasting ന്റെ മേൽ യുദ്ധം കുറ്റം കമ്പനി അധികൃതർ ചുമത്തി.
അന്ന ഹോഗ്ലണ്ട്
ജീവിതവും തൊഴിലും
സ്റ്റോക്ക്ഹോമിൽ ജനിച്ച അവർക്ക് ഔപചാരിക കലാരംഗത്ത് യാതൊരു പരിശീലനവുമുണ്ടായിരുന്നില്ല. 1982 ൽ പ്രസിദ്ധീകരിച്ച സാഗൻ ഓം പന്ന്കക്കൻ ("പാൻകേക്ക് സ്റ്റോറി") ആയിരുന്നു അവരുടെ ആദ്യ പുസ്തകം. അവർ നാടകങ്ങൾ എഴുതുകയും ആനിമേറ്റഡ് സിനിമകൾ സംവിധാനം ചെയ്യുകയും ചെയ്തു.
ബാഹ്യ ലിങ്കുകൾ
വർഗ്ഗം:സ്വീഡിഷ് ബാലകഥാകൃത്തുകൾ വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
സ്വാവലമ്പൻ പദ്ധതി
കേന്ദ്ര സർക്കാർ നടപ്പിലാക്കിയ ഒരു പെൻഷൻ പദ്ധതിയാണ് സ്വാവലമ്പൻ പദ്ധതി. 2010 സെപ്റ്റംബറിലാണ് ഈ പദ്ധതി നിലവിൽ വന്നത്. ദേശീയ പെൻഷൻ സംവിധാനത്തിൽ(N.P.S.) അംഗങ്ങൾ ആയിട്ടുള്ള, അസംഘടിതമേഖലയിലെ പൌരന്മാരാണ് ഈ പദ്ധതിയുടെ ഗുണഭോക്താക്കൾ. ഈ പദ്ധതിയനുസരിച്ച് ഓരോ N.P.S. അക്കൌണ്ടിലും കേന്ദ്ര ഗവർമെണ്ട് വർഷത്തിൽ 1000 രൂപ നിക്ഷേപിക്കുന്നു. ഗുണഭോക്താവിന് വർഷത്തിൽ 1000 മുതൽ 12000 രൂപവരെ നിക്ഷേപിക്കാം. ഗുണഭോക്ത്താവ് മറ്റു ഏതെങ്കിലും പെന്ഷനുകളുടെ ഗുണഭോക്താവായിരിക്കരുത്.
അവലംബം
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
കിറ്റി മരിയൻ
കിറ്റി മരിയൻ (12 മാർച്ച് 1871 - ഒക്ടോബർ 9, 1944) ജർമ്മനിയിൽ കാതറീന മരിയ ഷഫെർ ആയി ജനിച്ചു. 1886 ൽ പതിനഞ്ചാമത്തെ വയസ്സിൽ ലണ്ടനിലേക്ക് കുടിയേറി. പത്തൊൻപതാം നൂറ്റാണ്ടിന്റെ അവസാനത്തിൽ യുണൈറ്റഡ് കിംഗ്ഡത്തിലുടനീളമുള്ള സംഗീത ഹാളുകളിൽ പാടിയപ്പോൾ അവർക്ക് ചെറിയ പ്രാധാന്യം ലഭിച്ചു. ഏജന്റുമാർ, അഴിമതി എന്നിവയ്‌ക്കെതിരെ മെച്ചപ്പെട്ട തൊഴിൽ സാഹചര്യങ്ങൾക്കുവേണ്ടി വനിതാ പ്രകടനം നടത്തുന്നവർക്കായി നിലകൊള്ളുന്നതിനാണ് അവർ ഈ രംഗത്ത് അറിയപ്പെടുന്നത്. 1908 ൽ വിമൻസ് സോഷ്യൽ ആന്റ് പൊളിറ്റിക്കൽ യൂണിയനിൽ (ഡബ്ല്യുഎസ്പിയു) അംഗമായി. വോട്ട് ഫോർ വുമൺ എന്ന പത്രം വിൽക്കുന്നതിൽ ഏർപ്പെട്ടു. കലാപം, തീപിടുത്തം എന്നിവയുൾപ്പെടെയുള്ള ആഭ്യന്തര അശാന്തി പ്രതിഷേധങ്ങളിൽ പങ്കെടുത്തുകൊണ്ട് യുണൈറ്റഡ് കിംഗ്ഡത്തിൽ ഒരു പ്രമുഖ സഫ്രാഗെറ്റായി. തൽഫലമായി, മരിയൻ പലതവണ അറസ്റ്റിലാവുകയും ജയിലിൽ നിരാഹാര സമരത്തിനിടെ 232 ബലപ്രയോഗങ്ങൾ സഹിക്കുകയും ചെയ്തു. “ഭയാനകമായ വിപ്ലവകരമായ സംവേദനത്തെ വിവരിക്കാൻ വാക്കുകളില്ല” എന്ന് അവർ ഉദ്ധരിക്കുന്നു. ഒന്നാം ലോകമഹായുദ്ധം തുടങ്ങിയപ്പോൾ അവർ അമേരിക്കയിലേക്ക് കുടിയേറി. അവിടെ മാർഗരറ്റ് സാങ്കറിന്റെ ജനന നിയന്ത്രണ അവലോകന ടീമിൽ ചേർന്നു. തന്റെ ലക്ഷ്യത്തിൽ ആളുകളെ ശ്രദ്ധിക്കാൻ അവർ അവരുടെ ദൃഢതയും ഉച്ചത്തിലുള്ള ശബ്ദവും ഉപയോഗിച്ചുവെങ്കിലും യുണൈറ്റഡ് കിംഗ്ഡത്തിൽ ഉണ്ടായിരുന്നത്രയും അക്രമം അവർ ഉപയോഗിച്ചിരുന്നില്ല. എന്നിരുന്നാലും ജനനനിയന്ത്രണത്തിനായി വാദിച്ചതിന് നിരവധി തവണ അവർ അറസ്റ്റിലായിരുന്നു.
ആദ്യകാലങ്ങളിൽ
1871 മാർച്ച് 12 ന് ജർമ്മനിയിലെ വെസ്റ്റ്ഫാലിയയിലെ റിറ്റ്ബെർഗിലാണ് കാതറീന മരിയ ഷാഫർ ജനിച്ചത്. കുട്ടിക്ക് രണ്ട് വയസ്സുള്ളപ്പോൾ ക്ഷയരോഗം ബാധിച്ച് അമ്മ മരിച്ചു. മരിയൻ പിതാവിനൊപ്പം പോയി. നാലു വർഷത്തിനുശേഷം, മരിയന് ആറുവയസ്സുള്ളപ്പോൾ അവരുടെ രണ്ടാനമ്മയും ക്ഷയരോഗത്താൽ മരിച്ചു. അവരുടെ പിതാവ് ഗുസ്താവ് മരിയനെ അധിക്ഷേപിക്കുകയും അവർക്ക് ചുവന്ന മുടിയായതിനാൽ വെറുക്കുകയും ചെയ്തു. മരിയന് പതിനഞ്ചു വയസ്സുള്ളപ്പോൾ, പിതാവിന്റെ അക്രമത്തിൽ നിന്ന് രക്ഷപ്പെടാനായി അവരുടെ അമ്മായിയ്‌ക്കൊപ്പം ഇംഗ്ലണ്ടിൽ താമസിക്കാൻ ജർമ്മൻ അമ്മാവൻ രഹസ്യമായി അയച്ചു.
നടി
മെലിഞ്ഞ കുട്ടിയായിരുന്നപ്പോൾ മുതൽ മരിയന് പാടാനും നൃത്തം ചെയ്യാനും ഇഷ്ടമായിരുന്നു. സ്‌കൂളിൽ പഠിക്കുമ്പോൾ, അവൾ പറഞ്ഞതായി ഉദ്ധരിക്കപ്പെട്ടു, “[എ] പാടുന്നതിലും പാരായണത്തിലും ഞാൻ മികവ് പുലർത്തിയത് അത് എനിക്ക് എളുപ്പത്തിൽ ലഭിക്കുകയും ഞാൻ അത് ഇഷ്ടപ്പെടുകയും ചെയ്തതുകൊണ്ടാണ്. " അമ്മായിയോടൊപ്പം താമസിക്കാൻ ഇംഗ്ലണ്ടിലേക്ക് താമസം മാറിയതിന് ശേഷം അവർ പാന്റോമൈം സ്റ്റേജിൽ അവതരിപ്പിക്കാൻ തുടങ്ങി. ലണ്ടൻ മ്യൂസിക് ഹാളുകളിൽ അവർ ഒരു സ്വാഭാവിക ഭവനം കണ്ടെത്തി. അവിടെ വൈവിധ്യമാർന്ന ഷോകളിൽ പാട്ടുകളും സമകാലിക സംഭവങ്ങളെക്കുറിച്ച് അഭിപ്രായം പറയുന്ന സ്കിറ്റുകളും ഉൾപ്പെടുന്നു. വിക്ടോറിയൻ ഇംഗ്ലണ്ടിലെ മറ്റ് ഭാഗങ്ങളെ അപേക്ഷിച്ച് കലാകാരന്മാരുടെ കൂടുതൽ തുറന്നതും വൈവിധ്യപൂർണ്ണവും അനൗപചാരികവുമായ അന്തരീക്ഷമായിരുന്നു ഇത്. അവർ ഹാളുകളിൽ പാടാൻ തുടങ്ങിയപ്പോൾ, അവരുടെ വേഷങ്ങൾ വളരെ ചെറുതായിരുന്നു. അവർ പ്രോഗ്രാമിൽ പോലും പ്രത്യക്ഷപ്പെട്ടില്ല, എന്നാൽ ഒടുവിൽ യുകെയിൽ പര്യടനം നടത്തിയ പ്രകടനങ്ങളിലെ പ്രധാന വേഷങ്ങൾക്കുള്ള അണ്ടർസ്റ്റഡിയായി അവർ കോറസിലൂടെയും ചെറിയ വേഷങ്ങളിലൂടെയും മുന്നേറി. യുകെയിൽ പര്യടനം നടത്തിയ ലേഡി സ്ലേവറി പോലുള്ള പ്രകടനങ്ങളിലെ പ്രധാന വേഷങ്ങൾക്കുള്ള അണ്ടർസ്റ്റഡിയായി.
മ്യൂസിക് ഹാൾ വ്യവസായത്തിന് മരിയന്റെ കൂടുതൽ പ്രധാന സംഭാവന, അതിനുള്ളിൽ സ്ത്രീകൾക്കെതിരെയുള്ള ആക്രമണങ്ങൾ അനുവദിക്കുന്ന അഴിമതി സമ്പ്രദായത്തിനെതിരെയുള്ള കലാപമായിരുന്നു. പ്രകടനക്കാരുടെ തൊഴിൽ സാഹചര്യങ്ങൾ കഠിനമായിരുന്നു. പീറ്റർ ബെയ്‌ലി "കൂടുതലോ കുറവോ പ്രൊഫഷണലൈസ്ഡ് ലേബർ ഫോഴ്‌സ്" സൃഷ്ടിക്കുന്നതിനെ വിമർശിച്ചു. ജോലിക്ക് പകരമായി സ്ത്രീകൾ ലൈംഗികതാൽപര്യങ്ങൾ ചെയ്യുമെന്ന് പ്രതീക്ഷിച്ചിരുന്നതിനാൽ ചൂഷണം വളരെ ലൈംഗികത നിറഞ്ഞതായിരുന്നു. മരിയൻ തന്റെ പ്രസിദ്ധീകരിക്കാത്ത ആത്മകഥയിൽ മിസ്റ്റർ ഡ്രെക്ക് എന്ന ഏജന്റുമായുള്ള ഏറ്റുമുട്ടലുകളിൽ ഒന്ന് ഓർക്കുന്നു. ഒരു പ്രകടന അവസരത്തെക്കുറിച്ചുള്ള ഒരു മീറ്റിംഗിൽ ഡ്രെക്ക് അവളെ ചുംബിക്കാൻ ശ്രമിച്ചു. അവൾ എതിർത്തു, വീണു, അവളുടെ തലയിൽ ഇടിച്ചു. അധികാരത്തിലിരിക്കുന്ന പുരുഷന്മാരിൽ നിന്നുള്ള ലൈംഗിക മുന്നേറ്റങ്ങൾ തുടർന്നാൽ അവൾക്ക് വിജയിക്കാൻ കഴിയില്ലെന്ന് അദ്ദേഹം അവളോട് പറഞ്ഞു. 1906-ൽ അവർ ആക്ടേഴ്‌സ് അസോസിയേഷനിലും വെറൈറ്റി ആർട്ടിസ്റ്റ് ഫെഡറേഷനിലും (VAF) ചേർന്നു, അവിടെ അവർ പെർഫോമേഴ്സിന്റെ പെരുമാറ്റത്തെക്കുറിച്ച് തുറന്നുപറഞ്ഞു. അതേ വർഷം തന്നെ ലണ്ടൻ എറ ദിനപത്രത്തിന് അഭിനേതാക്കളുടെ ഏജന്റുമാരോടുള്ള വിശ്വസ്തതയില്ലായ്മ പ്രസിദ്ധീകരിച്ചതിന് ഒരു പ്രതികരണ കത്ത് എഴുതിയപ്പോൾ അവർക്ക് പൊതു അംഗീകാരം ലഭിച്ചു. മരിയൻ എഴുതി, "സ്വന്തമായി ജീവിക്കാൻ ആഗ്രഹിക്കുന്ന ഒരു സ്ത്രീക്ക് വേണ്ടി താൻ പ്രതീക്ഷ ഉപേക്ഷിച്ചു. അതേ സമയം ഒരു തരത്തിലുള്ള സ്വാധീനവുമില്ലാതെ അവളുടെ യോഗ്യതയിൽ മാത്രം ഉയർന്നുവരുന്നു." അടുത്ത ആറാഴ്‌ചയ്‌ക്കുള്ളിൽ മറ്റു പല സ്ത്രീകളും അവരുടെ സ്വന്തം അനുഭവങ്ങൾ വിവരിച്ചുകൊണ്ട് എഴുതി. വോട്ടവകാശ പ്രസ്ഥാനവുമായുള്ള അവളുടെ ഇടപെടൽ അവളുടെ പ്രശസ്തി നശിച്ചതിനാൽ യുകെയിലെ അവളുടെ കരിയറിനെ ദോഷകരമായി ബാധിച്ചു. അഴിമതികൾ ഉണ്ടാക്കാൻ ഏജന്റുമാർ ആഗ്രഹിച്ചില്ല. നേരെമറിച്ച്, അവൾ യുണൈറ്റഡ് സ്റ്റേറ്റ്സിലേക്ക് മാറിയപ്പോൾ പ്രകടന അവസരങ്ങൾ വർദ്ധിച്ചു, പക്ഷേ ജനന നിയന്ത്രണ അവലോകനത്തിനൊപ്പം സമയം ചെലവഴിച്ചതിനാൽ അവൾക്ക് ജോലി ചെയ്യാൻ കഴിഞ്ഞില്ല.
അവലംബം
വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:1944-ൽ മരിച്ചവർ വർഗ്ഗം:1871-ൽ ജനിച്ചവർ
ഖാവോ ചാമോ-ഖാവോ വോംഗ് ദേശീയോദ്യാനം
ഖാവോ ചാമോ-ഖാവോ വോംഗ് ദേശീയോദ്യാനം തായ്ലാന്റിന്റെ ഖാവോ ചാമോ ജില്ലയിലെ, റയോംഗ് പ്രവിശ്യയുടെ കിഴക്കൻ ഭാഗങ്ങൾ (റയോംഗിലെ മഴക്കാടുകൾ) ഒരു വിനോദ സഞ്ചാര കേന്ദ്രമാണ്. ഖാവോ ചാമോ- ഖാവോ വോംഗ് ദേശീയോദ്യാനം പ്രകൃതിയുടെ 52,300 റായി അല്ലെങ്കിൽ 83.68 ചതുരശ്ര കിലോമീറ്ററിലാണ് സ്ഥിതിചെയ്യുന്നത്.
ഭൂമിശാസ്ത്രം
ഖാവോ ചാമോയിലെ ഭൂരിഭാഗം മലനിരകളും മിതമായ ചരിവുകളും കുന്നിൻ പ്രദേശങ്ങളും വളരെ കുത്തനെയുള്ളതുമാണ്. സമുദ്രനിരപ്പിൽ നിന്നും 1,024 മീറ്റർ ഉയരത്തിൽ സ്ഥിതിചെയ്യുന്ന ഖാവോ ചാമോ കൊടുമുടിയാണ് ഏറ്റവും ഉയർന്ന കൊടുമുടി. സമുദ്രനിരപ്പിൽ നിന്നും 51 മീറ്ററാണ് ലാൻഡ്സ്കേപ് ഗ്രൗണ്ടിന്റെ ഉയരം. == വെള്ളച്ചാട്ടത്തിന്റെ ഉയരങ്ങൾ == 1st level" Wang Nueng" (วังหนึ่ง)
2nd level "Wang Macha" (วังมัจฉา)
4th level "Wang Sai Ngam" (วังไทรงาม)
5th level" Pa Kluymai" (ผากล้วยไม้)
6th level "Chong-kab" (ช่องแคบ)
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ജാമിഅ സഅദിയ്യ
കാസർഗോഡ് ജില്ലയിലെ ദേളി എന്ന പ്രദേശത്ത് എം.എ. അബ്‌ദുൽ ഖാദർ മുസ്ലിയാരുടെ നേതൃത്വത്തിൽ 1971 ലാണ് ആരംഭിച്ചത്. കാസർഗോഡ് ജില്ലയിലും കർണാടക യിലും അതിന്റെ പ്രവർത്തനം വ്യാപിച്ചുകിടക്കുന്നു. മുസ്ലിം കളുടെ  വിദ്യാഭ്യാസ, സാംസ്‌കാരിക,സാമൂഹിക മേഖലകളിൽ ഉയർച്ച ലക്ഷ്യം വച്ച് കൊണ്ടാണ് ഈ സ്ഥാപനം പ്രവർത്തിക്കുന്നത്. 35 സ്ഥാപനങ്ങളിലായി 500ലദികം സ്റ്റാഫുകളും ടെക്‌നിക്കൽ മേഖലയിൽ മാത്രം 7000 ലദികം വിദ്യാർത്ഥികളും പഠിക്കുന്നു.
സ്ഥാപനങ്ങൾ
മത, ഭൗതിക സാങ്കേതിക സമന്വയ വിദ്യാഭ്യാസമാണ് സഅദിയ്യ നടപ്പിലാക്കുന്നത്.
സഅദി سعدي
സ്ഥാപനത്തിൽ നിന്ന് പഠനം പൂർത്തീകരിച്ച വിദ്യാർത്ഥികൾക്ക് നൽകുന്ന ഇസ്ലാമിക്ക് ബിരുദമാണ് സഅദി. മുവ്വായിരത്തിനടുത്ത് സഅദികൾ ഇതിനകം ബിരുദം നേടി പുറത്തിറങ്ങി.
അവലംബം
വർഗ്ഗം:സമസ്ത (എപി വിഭാഗം) വർഗ്ഗം:കാസർഗോഡ് ജില്ലയിലെ കലാലയങ്ങൾ
കെ. ഭാഗ്യരാജ്
കൃഷ്ണസാമി ഭാഗ്യരാജ് (ജനനം: ജനുവരി 7, 1953) സംവിധായകൻ, അഭിനേതാവ്, തിരക്കഥാകൃത്ത്, സംഗീത സംവിധായകൻ, നിർമ്മാതാവ്, രാഷ്ട്രീയ പ്രവർത്തകൻ എന്നിങ്ങനെ വിവിധ നിലകളിൽ തമിഴ്‍ സിനിമാലോകത്തും സാംസ്കാരിക മേഖലയിലും പ്രവർ‌ത്തിക്കുന്ന ഒരു വ്യക്തിയാണ്. തെലുങ്ക്, ഹിന്ദി ചിത്രങ്ങളുടേയും ടെലിവിഷൻ പരമ്പരകളുടേയും രചനയും സംവിധാനവും അദ്ദേഹം നിർവ്വഹിച്ചിട്ടുണ്ട്. ഒരു നടനെന്ന നിലയിൽ ഏതാണ്ട് 75 ലധികം സിനിമകളിൽ പ്രവർത്തിച്ചിട്ടുള്ള അദ്ദേഹം 25 ലധികം ചിത്രങ്ങൾ സംവിധാനവും ചെയ്തിട്ടുണ്ട്. 1983 ൽ മുന്താണൈ മുടിച്ചു എന്ന ചിത്രത്തിൽ അവതരിപ്പിച്ച വേഷത്തിന് മികച്ച നടനുള്ള ഫിലിംഫെയർ പുരസ്കാരം നേടി. 2014 ൽ SIIMA യുടെ ലൈഫ് ടൈം അച്ചീവ്മെൻറ് അവാർഡും അദ്ദേഹത്തിന് ലഭിച്ചു. ഭാഗ്യ എന്ന പ്രതിവാര മാസികയുടെ പത്രാധിപർകൂടിയായ അദ്ദേഹം നിരവധി നോവലുകളും രചിച്ചിട്ടുണ്ട്.
ആദ്യകാലം (1977–79)
സംവിധായകരായ ജി. രാമകൃഷ്ണന്റെയും ഭാരതിരാജയുടേയും അസിസ്റ്റന്റായി ചലച്ചിത്ര ജീവിതത്തിന് തുടക്കം കുറിച്ച ഭാഗ്യരാജ് തിരക്കഥാ രചനയിലൂടെ തന്റെ പ്രതിഭ തെളിയിക്കുകയും അംഗീകാരം നേടുകയും ചെയ്തു. ആദ്യകാലത്ത്16 വയതിനിലേ പോലുള്ള സിനിമകളിൽ മൂന്ന് മിനിറ്റിൽ കൂടാത്ത സമയം ചെറിയ സഹ വേഷങ്ങളിൽ മാത്രം അഭിനയിച്ചിരുന്ന അദ്ദേഹം പിന്നീട് സിഗപ്പു റോജക്കൾ (1978) എന്ന സിനിമയിലും ഇതേരീതിയിൽ പ്രത്യക്ഷപ്പെട്ടു. 16 വയതിനിലേ, കിഴക്കേ പോകും റെയിൽ എന്നീ രണ്ടു ചിത്രങ്ങളിൽ അദ്ദേഹം ഭാരതിരാജായുടെ അസിസ്റ്റന്റ് ഡയറക്ടറായാണ് പ്രവർത്തിച്ചിരുന്നത്. അദ്ദേഹത്തിന്റെ ആദ്യകാല ജോലികളിൽ ഭാരതിരാജായുടെ കിഴക്കേ പോകും റെയിൽ (1978), ടിക് ടിക് ടിക് (1981) എന്നീ ചിത്രങ്ങളുടെ തിരക്കഥയും സികപ്പു റോജക്കൾ എന്ന ചിത്രത്തിന്റെ സംഭാഷണ രചനയും ഉൾപ്പെട്ടിരുന്നു. 1979 ൽ സുവരില്ലാത്ത ചിത്തിരങ്കൾ എന്ന ചിത്രം അദ്ദേഹം സം‌വിധാനം ചെയ്തു.
1979 ൽ സുവരില്ലാത്ത ചിത്തിരങ്കൾ ചിത്രത്തിലൂടെ സം‌വിധായകനായി അരങ്ങേറ്റം കുറിച്ച അദ്ദേഹം ഭാരതിരാജ സംവിധാനം ചെയ്ത് 1979 ൽ പുറത്തിറങ്ങിയ പുതിയ വാർ‌പുഗൾ എന്ന ചിത്രത്തിൽ മുൻ‌നിര നായകനായി അഭിനയിച്ചു. പുതിയ വാർ‌പുഗൾ (1979) എന്ന ചിത്രത്തിലൂടെ മികച്ച സംഭാഷണത്തിനുള്ള പുരസ്കാരം അദ്ദേഹത്തിന് ലഭിച്ചു. തിരക്കഥയും സംഭാഷണവും രചിച്ച്, ഭാഗ്യരാജ് പ്രതിനായക വേഷത്തിൽ പ്രത്യക്ഷപ്പെട്ട കന്നി പരുവത്തിലെ എന്ന ചിത്രവും വൻ വിജയമായിരുന്നു.
90 കളിൽ
1991 മുതൽ ക്രമേണ അദ്ദേഹം നായകനായി കൂടുതൽ അഭിനയ ഓഫറുകൾ സ്വീകരിക്കാൻ തുടങ്ങുകയും സ്വന്തം ചിത്രങ്ങളിൽ ചെയ്തുകൊണ്ടിരുന്ന രചന, സംവിധാനം, നടനം എന്നിവയിൽനിന്ന് ഒഴിവായിക്കൊണ്ട് സംവിധാനം-നിർമ്മാണം-തിരക്കഥാ രചന എന്നീ കൃത്യങ്ങൾ മൂന്ന് വ്യത്യസ്ത വ്യക്തികളായിരിക്കണം നിർവ്വഹിക്കേണ്ടത് എന്നു നിശ്ചയിക്കുകയും ചെയ്തു. രുദ്ര, അമ്മ വന്താച്ച്, ജ്ഞാനപ്പഴം (1996), സുയംവരം (1999) എന്നീ വിജയകരമായ ചിത്രങ്ങളിൽ അദ്ദേഹം നടന്റെ കഴിവുമാത്രം പ്രയോജനപ്പെടുത്തിയിരുന്നു. "ഭാഗ്യ" എന്ന പേരിൽ ഒരു പ്രതിവാര പ്രസിദ്ധീകരണം ആരംഭിച്ച അദ്ദേഹം ആ മാസികയുടെ പത്രാധിപരെന്ന സ്ഥാനം കയ്യാളുകയും ചെയ്തു. 1991 മുതൽ അദ്ദേഹം രചിച്ച് സംവിധാനം ചെയ്ത വിജയകരമായ സം‌രംഭങ്ങൾ പവന്നു പനവനുതാൻ, സുന്ദരകാണ്ഡം, രാസാക്കുട്ടി, വീട്ടിലെ വിശേഷങ്ക, ഒരു ഊരില ഒരു രാജകുമാരി, വെറ്റിയ മഡിച്ചു കാട്ടു എന്നിവയായിരുന്നു. ഹിന്ദിയിൽ സംവിധായകനായി അരങ്ങേറ്റം കുറിച്ച മിസ്റ്റർ ബെച്ചാര എന്ന ചിത്രത്തിന്റെ പരാജയം ഭാഗ്യരാജിനെ ഹിന്ദി ചിത്രങ്ങൾക്ക് തിരക്കഥാരചെന മാത്രമേ നടത്തൂ എന്നും സ്വയം സംവിധാനം ചെയ്യില്ലെന്നും തീരുമാനിക്കുന്നതിനു കാരണമായി. വീട്ടിലെ വിശേഷങ്ക എന്ന ചിത്രം മിസ്റ്റർ ബെചാറയായി ഹിന്ദിയിൽ റീമേക്ക് ചെയ്യാൻ അദ്ദേഹം തീരുമാനിച്ചുവെങ്കിലും വീണ്ടും ഹിന്ദിയിലെ സംവിധാന സംരംഭം വിജയിച്ചില്ല. 1998 ൽ പിതാവും പുത്രനും തമ്മിലുള്ള ബന്ധം പ്രമേയമായ വെറ്റിയ മഡിച്ചു കാട്ടു എന്ന ചിത്രത്തിലൂടെ തന്റെ പുത്രൻ ശാന്തനു ഭാഗ്യരാജിനെ ബാല താരമായി അവതരിപ്പിച്ചു. 1990-കളിൽ അദ്ദേഹം എഴുതിയ വിജയകരങ്ങളായ തമിഴ് ചിത്രങ്ങളുടെ ഹിന്ദി റീമേക്കുകളുടെ ആവശ്യകത തുടരുകയും അവസര പോലീസ് 100, സുന്ദരകാണ്ഡം, രാസാക്കുട്ടി എന്നീ ചിത്രങ്ങൾ യഥാക്രമം ഗോപി കിഷൻ, അന്താസ് (1994), രാജാബാബു എന്നീ പേരുകളിൽ പുനർനിർമ്മിക്കപ്പെടുകയും അവ ഹിന്ദി ഭാഷയിൽ വൻ വിജയങ്ങളായിത്തീരുകയും ചെയ്തു. പാണ്ഡ്യരാജൻ അഭിനയിച്ച തായ്‌കുലമേ തായ്‌കുലമേ (1995) എന്ന തമിഴ് ചിത്രത്തിന്റെ തിരക്കഥയും അദ്ദേഹം എഴുതിയിട്ടുണ്ടെങ്കിലും ഗർവാലി-ബഹർവാലി (1998) എന്ന പേരിൽ ഈ ചിത്രം ഹിന്ദിയിൽ പുനർനിർമ്മിക്കപ്പെട്ടപ്പോൾ നടനും സംവിധായകനും ഹിന്ദിയിൽ അദ്ദേഹമല്ലായിരുന്നു.
അദ്ദേഹത്തിന്റെ സംവിധായക സംരംഭങ്ങളായ ഡാർലിംഗ് ഡാർലിംഗ് ഡാർലിംഗ്, ദാവണി കനവുകൾ, മുന്താണൈ മുടിച്ചു, മായദാരി മൊഗുഡു എന്നിവയിൽ സഹ സംവിധായകനായിരുന്ന പാണ്ഡ്യരാജനും ദാവണി കനവുകൾ എന്ന ചിത്രത്തിൽ സഹ സംവിധായകനായിരുന്ന പാർത്ഥിപനും പിൽക്കാലത്ത് സ്വതന്ത്ര സംവിധായകരും അഭിനേതാവുമായിത്തീർന്നു.
(2000 - ഇതുവരെ)
2000 ൽ തനിക്ക് മറ്റ് ബാനറുകളിൽ നിന്നു ലഭിച്ച പുതിയ തിരക്കഥകളിൽ അസന്തുഷ്ടി പ്രകടിപ്പിച്ച അദ്ദേഹം അഭിനയജീവിതത്തിൽ ഒരു ഇടവേളയെടുക്കുകയും 2000 മുതൽ 2006 വരെയുള്ള കാലഘട്ടത്തിൽ നായകവേഷങ്ങളിൽ അഭിനയിക്കുന്നതിനു വിമുഖത കാണിക്കുകയും ചെയ്തു. പകരം, നീങ്ക നെനച്ചാ സാദിക്കലാംഗ, ഇതു ഒരു കതൈയിൻ കതൈ (ഡിഡി പൊഡിഗൈ) എന്നീ ടിവി ഷോകൾ സംവിധാനം ചെയ്യുകയും ഈ കാലയളവിൽത്തന്നെ ജയ ടിവിയിൽ അപ്പപ്പടി പോഡുവിൽ പ്രത്യക്ഷപ്പെടുകയു ചെയ്തു. അദ്ദേഹത്തിന്റെ റൂൾസ് രംഗചാരി എന്ന ടെലി-പരമ്പര ഡിഡി ചാനലിൽ ജനപ്രീതി നേടുകയും 390 എപ്പിസോഡുകൾ പൂർത്തിയാക്കുകയും ചെയ്തു. 2003 ൽ വിജയകാന്ത് അഭിനയിച്ച ആക്ഷൻ ചിത്രമായ ചോക്ക തങ്കം എന്ന ശരാശരി വിജയം നേടിയ ചിത്രത്തിന്റെ സംവിധാനം നിർവ്വഹിച്ചു. 2006 ൽ രചനയും സംവിധാനവും നിർവ്വഹിച്ച പാരിജാതം എന്ന ചിത്രത്തിലൂടെ മകൾ ശരണ്യ ഭാഗ്യരാജിനെ തമിഴിൽ അവതരിപ്പിച്ചുവെങ്കിലും ചിത്രം വൻ പരാജയമായിരുന്നു. സംതിംഗ് സംതിംഗ് ... ഉനക്കും എനക്കും, രണ്ടു എന്നീ ചിത്രങ്ങളിലൂടെ സഹവേഷം അവതരിപ്പിച്ചുകൊണ്ട് അഭിനയരംഗത്തു തിരിച്ചെത്തിയ ഭാഗ്യരാജ് 2007 ൽ കാസു ഇരുക്കണും എന്ന ചിത്രത്തിൽ നായകനായും അഭിനയിച്ചു. 2007 മുതൽ സമീപകാലത്തുവരെ കൂടുതൽ ചിത്രങ്ങളിലും സഹവേഷങ്ങളിൽ പ്രത്യക്ഷപ്പെട്ടു. 2010 ൽ സംവിധാനം ചെയ്ത സിദ്ധു +2 എന്ന റൊമാന്റിക് ചിത്രത്തിലൂടെ മുതിർന്ന മകൻ ശാന്തനു ഭാഗ്യരാജിനെ തമിഴ് ചലച്ചിത്ര ലോകത്ത് അവതരിപ്പിച്ചു. മിസ്റ്റർ മരുമകൻ എന്ന ചിത്രത്തിൽ സഹനടനായി മലയാള സിനിമയിലും അഭിനയിച്ചിരുന്നു.
അവലംബം
വർഗ്ഗം:തമിഴ് അഭിനേതാക്കൾ
ചോയ് മിൻ-ഹോ
മിൻഹോ എന്ന ഏകനാമത്തിൽ അറിയപ്പെടുന്ന ഒരു ദക്ഷിണ കൊറിയൻ റാപ്പറും, ഗായകനും, ഗാനരചയിതാവും മോഡലും ആണ് ചോയ് മിൻ-ഹോ. മെയ് 2007ൽ, പിന്നീട് കൊറിയയിലെ ഏറ്റവും കൂടുതൽ വിറ്റഴിക്കപ്പെടുന്ന കലാകാരന്മാരിൽ ഒന്നായ ഷൈനി എന്ന ഗ്രൂപ്പിന്റെ ഒരു അംഗമായി മിൻഹോ തന്റെ അരങ്ങേറ്റം കുറിച്ചു. ഗാനങ്ങൾ ഒഴികെ, മിൻഹോ കൊറിയൻ പരമ്പരകളിലും അഭിനയിച്ചു: സലാമാണ്ടർ ഗുരു ആൻഡ് ദ ഷാഡോസ്, ടൂ ദ ബ്യൂട്ടിഫുൾ യു, മെഡിക്കൽ ടോപ്പ് ടീം. 2016ൽ കനോല എന്ന ചിത്രത്തിലൂടെയാണ് അദ്ദേഹം തന്റെ ഫീച്ചർ സിനിമയിൽ അരങ്ങേറ്റം കുറിച്ചത്.
വർഗ്ഗം:ദക്ഷിണ കൊറിയൻ ഗായകർ വർഗ്ഗം:ദക്ഷിണ കൊറിയൻ ടെലിവിഷൻ നടന്മാർ വർഗ്ഗം:ദക്ഷിണ കൊറിയൻ ചലച്ചിത്ര നടന്മാർ വർഗ്ഗം:ഷൈനി അംഗങ്ങൾ വർഗ്ഗം:ദക്ഷിണ കൊറിയൻ റാപ്പർമാർ
സോകോട്ടോ നദി
സോകോട്ടോ നദി (മുമ്പ് ഗബ്ലിൻ കെബി എന്നറിയപ്പെട്ടിരുന്നു) വടക്കുപടിഞ്ഞാറൻ നൈജീരിയയിലെ ഒരു നദിയും നൈജർ നദിയുടെ ഒരു പോഷക നദിയുമാണ്. സോകോട്ടോയിൽ നിന്ന് ഋജുരേഖയിൽ ഏതാണ്ട് 275 കിലോമീറ്റർ (171 മൈൽ) ദൂരെ കറ്റ്‌സിന സംസ്ഥാനത്തിന്റെ തെക്ക് ഭാഗത്തുള്ള ഫുണ്ടുവയ്ക്ക് സമീപമാണ് നദിയുടെ ഉറവിടം.
അവലംബം
വർഗ്ഗം:നൈജീരിയയിലെ നദികൾ
ധുർകോട്ട്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ധുർകോട്ട്. ലുധിയാന ജില്ലാ ആസ്ഥാനത്തുനിന്നും 10 കിലോമീറ്റർ അകലെയാണ് ധുർകോട്ട് സ്ഥിതിചെയ്യുന്നത്. ധുർകോട്ട് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ധുർകോട്ട് ൽ 175 വീടുകൾ ഉണ്ട്. ആകെ ജനസംഖ്യ 924 ആണ്. ഇതിൽ 496 പുരുഷന്മാരും 428 സ്ത്രീകളും ഉൾപ്പെടുന്നു. ധുർകോട്ട് ലെ സാക്ഷരതാ നിരക്ക് 68.72 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ധുർകോട്ട് ലെ 6 വയസ്സിനു താഴെയുള്ള കുട്ടികളുടെ എണ്ണം 90 ആണ്. ഇത് ധുർകോട്ട് ലെ ആകെ ജനസംഖ്യയുടെ 9.74 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 330 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 264 പുരുഷന്മാരും 66 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 97.58 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 18.79 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ധുർകോട്ട് ലെ 148 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
റിനോ റാപ്പൗലി
ഗ്ലാക്സോ സ്മിത്ത്ക്ലൈൻ (ജിഎസ്കെ) വാക്സിൻസ് ചീഫ് സയന്റിസ്റ്റും ബാഹ്യ ഗവേഷണ വികസന (ആർ & ഡി) മേധാവിയുമാണ് റിനോ റാപ്പൗലി. മുമ്പ്, റോക്ക്ഫെല്ലർ യൂണിവേഴ്‌സിറ്റി, ഹാർവാർഡ് മെഡിക്കൽ സ്‌കൂൾ എന്നിവിടങ്ങളിൽ വിസിറ്റിംഗ് സയന്റിസ്റ്റായി സേവനമനുഷ്ഠിച്ച അദ്ദേഹം സ്‌ക്ലാവോ, വാക്‌സിൻ റിസർച്ച്, സി‌എസ്‌ഒ, ചിറോൺ കോർപ്പറേഷൻ, നൊവാർട്ടിസ് വാക്സിൻസ് എന്നിവയിൽ പ്രവർത്തിച്ചിട്ടുണ്ട്..
വിദ്യാഭ്യാസം
സിയീന സർവകലാശാലയിൽ നിന്ന് ബയോളജിക്കൽ സയൻസസിൽ ഡോക്ടറേറ്റും ബിരുദവും നേടി.
കരിയറും ഗവേഷണവും
വാക്സിനുകൾ, രോഗപ്രതിരോധശാസ്ത്രം എന്നിവയിൽ അദ്ദേഹം ആഗോളതലത്തിൽ അറിയപ്പെടുന്നു. സെൽ ബയോളജിയും മൈക്രോബയോളജിയും സംയോജിപ്പിക്കുന്ന ഒരു വിഭാഗമായ സെല്ലുലാർ മൈക്രോബയോളജി മേഖലയെ അദ്ദേഹം സ്ഥാപിച്ചു. റിവേഴ്സ് വാക്സിനോളജി എന്നറിയപ്പെടുന്ന വാക്സിൻ വികസനത്തിനായുള്ള ജീനോമിക് സമീപനത്തിന് അദ്ദേഹം തുടക്കമിട്ടു.
ചിറോൺ കോർപ്പറേഷന്റെ അനുബന്ധ ഇൻഫ്ലുവൻസ വാക്സിനുകൾ, മെനിംഗോകേറ്റ് (ആർ) മെനിംഗോകോക്കൽ-സി രോഗത്തിനെതിരായ വാക്സിൻ, പെർട്ടുസിസിനെതിരായ ആദ്യത്തെ പുനസംയോജന ബാക്ടീരിയ വാക്സിൻ എന്നിവ വികസിപ്പിച്ചെടുക്കാൻ റാപ്പൗലി നേതൃത്വം നൽകി. നിലവിൽ, മെനിംഗോകോക്കൽ രോഗം, ഏവിയൻ, പാൻഡെമിക് ഇൻഫ്ലുവൻസ എന്നിവയ്ക്കെതിരായ കൂടുതൽ വാക്സിനുകളുടെ ഗവേഷണത്തിലും വികസനത്തിലും റാപ്പൗലി സജീവമായി ഏർപ്പെട്ടിരിക്കുന്നു.
ഇറ്റാലിയൻ വാക്സിൻ കമ്പനിയായ സ്ക്ലാവോ സ്പാ ഏറ്റെടുക്കുന്നതിലൂടെ 1992 ൽ യൂറോപ്യൻ വാക്സിൻ ഗവേഷണ മേധാവിയായി റാപ്പൗലി ചിരോനിൽ ചേർന്നു. അവിടെ അദ്ദേഹം ഗവേഷണ-വികസന മേധാവിയായി സേവനമനുഷ്ഠിച്ചു. മുമ്പ് നോവാർട്ടിസ് വാക്സിൻസ് & ഡയഗ്നോസ്റ്റിക്സ് (സിയീന, ഇറ്റലി) വാക്സിൻ റിസർച്ചിന്റെ ആഗോള തലവനായിരുന്നു റാപ്പൗലി. 2015 മുതൽ ഗ്ലാക്സോ സ്മിത്ത്ക്ലൈനിന്റെ വാക്സിനേഷൻ വിഭാഗത്തിൽ ചീഫ് സയന്റിസ്റ്റും ബാഹ്യ ഗവേഷണ-വികസന മേധാവിയുമായി ഡോ. റാപ്പൗലി ഇറ്റലിയിലെ സിയീനയിലാണ് പ്രവർത്തിക്കുന്നത്.
ഹീമോഫിലസ് ഇൻഫ്ലുവൻസ, നീസെരിയ മെനിഞ്ചിറ്റിഡിസ്, ന്യൂമോകോക്കസ് വാക്സിനുകൾ എന്നിവയിൽ ഉപയോഗിക്കുന്ന CRM197 ന്റെ വികസനം; ജനിതകമാറ്റം വരുത്തിയ പെർട്ടുസിസ് ടോക്സിൻ അടങ്ങിയ അസെല്ലുലാർ പെർട്ടുസിസ് വാക്സിൻ; മെനിംഗോകോക്കസിനെതിരായ ആദ്യത്തെ സംയോജിത വാക്സിനുകൾ; ഇൻഫ്ലുവൻസയ്ക്ക് അഡ്ജുവന്റ് MF59;  മെനിംഗോകോക്കസ് ബി ജീനോം-ഡെറിവേഡ് വാക്സിൻ എന്നിവ പ്രധാന നേട്ടങ്ങളിൽ ഉൾപ്പെടുന്നു.
ഔദ്യോഗിക ജീവിതത്തിനിടയിൽ 1987 ൽ ജനിതക ഡിടോക്സിഫിക്കേഷൻ; 1996 ൽ സെല്ലുലാർ മൈക്രോബയോളജി; 2000 ൽ റിവേഴ്സ് വാക്സിനോളജി; 2005 ൽ പാൻ-ജീനോം തുടങ്ങി അദ്ദേഹം നിരവധി പുതിയ ശാസ്ത്രീയ ആശയങ്ങൾ അവതരിപ്പിച്ചു.
അവലംബം
വർഗ്ഗം:വാക്സിനോളജിസ്റ്റുകൾ
പുഷ്പ
സുകുമാർ രചനയും സംവിധാനവും നിർവ്വഹിച്ച് 2021-ൽ പുറത്തിറങ്ങിയ ഒരു ഇന്ത്യൻ തെലുങ്ക് ഭാഷാ ആക്ഷൻ ഡ്രാമ ചിത്രമാണ് പുഷ്പ: ദി റൈസ് - ഭാഗം 01. മുട്ടംസെട്ടി മീഡിയയുമായി സഹകരിച്ച് മൈത്രി മൂവി മേക്കേഴ്‌സ് നിർമ്മിച്ച ഇതിൽ അല്ലു അർജുൻ ടൈറ്റിൽ കഥാപാത്രമായി, ഫഹദ് ഫാസിൽ (തെലുങ്ക് അരങ്ങേറ്റത്തിൽ), രശ്മിക മന്ദണ്ണ എന്നിവരും ജഗദീഷ് പ്രതാപ് ബണ്ഡാരി, സുനിൽ, റാവു രമേഷ്, ധനഞ്ജയ, അനസൂയ ഭരദ്വാജ്, അജയ്, അജയ് ഘോഷ് എന്നിവരും അഭിനയിക്കുന്നു. രണ്ട് സിനിമാറ്റിക് ഭാഗങ്ങളിൽ ആദ്യത്തേത്, ആന്ധ്രാപ്രദേശ് സംസ്ഥാനത്തെ ശേഷാചലം കുന്നുകളിൽ മാത്രം വളരുന്ന അപൂർവ മരമായ ചെങ്കന്ദനത്തിന്റെ കള്ളക്കടത്ത് സംഘത്തിലെ ഒരു കൂലിയുടെ ഉയർച്ചയാണ് ചിത്രം ചിത്രീകരിക്കുന്നത്.
ദേവി ശ്രീ പ്രസാദാണ് ചിത്രത്തിന്റെ സ്കോറും സൗണ്ട് ട്രാക്കും ഒരുക്കിയത്, ഛായാഗ്രഹണവും എഡിറ്റിംഗും യഥാക്രമം മിറോസ്ലാവ് കുബ ബ്രോസെക്കും കാർത്തിക ശ്രീനിവാസ്-റൂബനും നിർവ്വഹിക്കുന്നു. മലയാളം, തമിഴ്, കന്നഡ, ഹിന്ദി ഭാഷകളിലെ ഡബ്ബ് ചെയ്ത പതിപ്പുകൾക്കൊപ്പം 2021 ഡിസംബർ 17-ന് തെലുങ്കിലും ദി റൈസ് പുറത്തിറങ്ങി. അല്ലു അർജുന്റെ പ്രകടനവും കഥാപാത്രവും, ആക്ഷൻ സീക്വൻസുകളും, സംവിധാനം, സ്കോർ എന്നിവയെ പ്രശംസിച്ച് നിരൂപകരിൽ നിന്ന് നല്ല അവലോകനങ്ങൾ ചിത്രത്തിന് ലഭിച്ചു, എന്നാൽ റൺടൈമിനെയും ക്ലൈമാക്സിനെയും വിമർശിച്ചു. ദി റൈസ് വാണിജ്യപരമായി വിജയിച്ചു, ബോക്‌സ് ഓഫീസിൽ ₹365 കോടി നേടി. 2021-ൽ ഏറ്റവും കൂടുതൽ കളക്ഷൻ നേടിയ ഇന്ത്യൻ ചിത്രമായി ഈ ചിത്രം ഉയർന്നു, കൂടാതെ എക്കാലത്തെയും ഏറ്റവും കൂടുതൽ കളക്ഷൻ നേടിയ തെലുങ്ക് ചിത്രങ്ങളുടെ പട്ടികയിൽ ഇടംപിടിച്ചു. പുഷ്പ 2: ദി റൂൾ എന്ന് പേരിട്ടിരിക്കുന്ന ചിത്രത്തിൻ്റെ രണ്ടാം ഭാഗം 2022 നവംബറിൽ ബാങ്കോക്കിൽ വെച്ച് ആരംഭിച്ചു. 2024-ൽ ചിത്രം റിലീസ് ചെയ്യാനാണ് തീരുമാനിച്ചിരിക്കുന്നത്.
കഥാസംഗ്രഹം
1990 കളിൽ, ആന്ധ്രാപ്രദേശിലെ ചിറ്റൂർ ജില്ലയിലെ ശേഷാചലം കുന്നുകളിൽ മാത്രം വളരുന്ന അപൂർവ മരമായ രക്ത ചന്ദനം കടത്താൻ ജോലി ചെയ്യുന്ന ഒരു കൂലിയാണ് പുഷ്പ രാജ്. ഡിഎസ്പി ഗോവിന്ദപ്പ അവരെ വനത്തിൽ റെയ്ഡ് ചെയ്യുമ്പോൾ, പുഷ്പ ഒളിപ്പിച്ച് സ്റ്റോക്ക് വീണ്ടെടുക്കുകയും അതുവഴി തൊഴിലുടമ കൊണ്ട റെഡ്ഡിയുടെ വിശ്വാസം നേടുകയും ചെയ്യുന്നു. ചുവന്ന ചന്ദനം കടത്താനുള്ള നൂതന ആശയങ്ങളുടെ സഹായത്തോടെ, അദ്ദേഹം പെട്ടെന്ന് നിരകളിലൂടെ ഉയർന്ന് കൊണ്ട റെഡ്ഡിയുടെ പങ്കാളിയായി.
പുഷ്പ ശ്രീവല്ലിയെ കണ്ടുമുട്ടുകയും തൽക്ഷണം അവളിലേക്ക് വീഴുകയും ചെയ്യുന്നു. അവരുടെ വിവാഹ നിശ്ചയ ദിവസം, അവന്റെ അർദ്ധസഹോദരൻ മോഹൻ പുഷ്പയുടെ വംശപരമ്പരയെ നിഷേധിക്കുന്നു, കാരണം അവൻ വിവാഹത്തിൽ നിന്ന് ജനിച്ചതിനാൽ തുടർന്നുള്ള വഴക്കിൽ അമ്മയ്ക്ക് പരിക്കേറ്റു. ഇത് പുഷ്പയെ രോഷാകുലനാക്കുന്നു, ഇത് ജീവിതത്തിൽ കൂടുതൽ ഉയരാൻ അവനെ പ്രേരിപ്പിക്കുന്നു. അടുത്ത ദിവസം, അയാൾ തടി ചെന്നൈയിലേക്ക് കടത്തുകയും ശ്രീനുവിനെ കാണുകയും അവരിൽ നിന്ന് ഒരു ടണ്ണിന് $1 കോടി (130,000 യുഎസ് ഡോളർ) അവരുടെ വിഹിതമായി ആവശ്യപ്പെടുകയും ചെയ്യുന്നു. ശ്രീനു വിസമ്മതിച്ചു, അവന്റെ ആളുകൾ അവനെ ആക്രമിക്കുന്നു, പക്ഷേ പുഷ്പ അവരെ കീഴടക്കുന്നു. തുടർന്ന് അദ്ദേഹം തന്നെ ചെന്നൈയിലേക്ക് പോയി, ഒരു ടണ്ണിന് ₹1.5 കോടി (US$200,000) എന്ന നിരക്കിൽ മരം വിൽക്കാൻ ഒരു കരാർ വെട്ടിക്കുറച്ചു, അത് കോണ്ടയും പുഷ്പയും തുല്യമായി പങ്കിടാൻ സമ്മതിക്കുന്നു.
അച്ഛനെ ബന്ദിയാക്കി ഒരു രാത്രി അവനോടൊപ്പം ചെലവഴിക്കാൻ ജോളി ശ്രീവല്ലിയെ ബ്ലാക്ക് മെയിൽ ചെയ്യുന്നു. പ്രകോപിതനായ പുഷ്പ ജോളിയെ മർദിക്കുകയും താൽക്കാലികമായി തളർത്തുകയും ചെയ്തു. തന്റെ സഹോദരന്റെ അവസ്ഥയ്ക്ക് പുഷ്പയാണ് ഉത്തരവാദിയെന്ന് കണ്ടെത്തിയ കോണ്ട അവനെ കൊല്ലാൻ ശ്രമിക്കുന്നു, പക്ഷേ ശ്രീനുവിന്റെ ആളുകൾ അവരെ പതിയിരുന്ന് ആക്രമിക്കുന്നു. ആശയക്കുഴപ്പത്തിനിടയിൽ, പുഷ്പ അവരെ നേരിടാൻ ശ്രമിക്കുന്നു. കോണ്ട കൊല്ലപ്പെട്ടു, എന്നാൽ കോണ്ടയുടെ സഹോദരൻ ജക്ക റെഡ്ഡിയെ പുഷ്പ രക്ഷിക്കുന്നു. ശ്രീനുവിന്റെ അളിയൻ മൊഗിലീസുവിനെയും അയാൾ പിടികൂടി കൊല്ലുന്നു. എംപി ഭൂമിറെഡ്ഡി സിദ്ധപ്പ നായിഡു പുഷ്പയും ശ്രീനുവും തമ്മിൽ സന്ധി ഉണ്ടാക്കുകയും അവരുടെ സിൻഡിക്കേറ്റ് നിയന്ത്രിക്കാൻ പുഷ്പയെ നിയമിക്കുകയും ചെയ്യുന്നു. 6 മാസത്തിനുശേഷം, പുഷ്പ ഒരു സ്വാധീനമുള്ള വ്യക്തിയായി മാറുന്നു. ഭാര്യാസഹോദരന്റെ മരണത്തിന് പ്രതികാരം ചെയ്യാൻ ശ്രീനുവിന്റെ കഴിവില്ലായ്മ കാരണം, ഭാര്യ ദാക്ഷായിണി കഴുത്തറുത്ത് മുറിവേൽപ്പിക്കുന്നു.
പുഷ്പ തന്റെ പ്രാരംഭ ഘട്ടത്തിൽ ആയിരിക്കുമ്പോൾ, ഒരു ക്രൂരനായ പോലീസ് ഉദ്യോഗസ്ഥൻ ഭൻവർ സിംഗ് ഷെഖാവത്ത് ജില്ലാ എസ്പിയായി ചുമതലയേൽക്കുന്നു. പുഷ്പ അദ്ദേഹത്തിന് ഒരു കോടി രൂപ (130,000 യുഎസ് ഡോളർ) കൈക്കൂലി വാഗ്ദാനം ചെയ്യുന്നു. ശെഖാവത്ത്, തന്റെ വംശപരമ്പരയുടെ പേരിൽ പുഷ്പയെ ഭീഷണിപ്പെടുത്തുകയും പരിഹസിക്കുകയും ചെയ്യുന്നു, "സർ" എന്ന് അഭിസംബോധന ചെയ്തുകൊണ്ട് ബഹുമാനം കൊടുക്കുന്നില്ല. ഈ അപമാനത്തിൽ ദേഷ്യപ്പെട്ട പുഷ്പ അവന്റെ വിരലുകൾ മുഷ്ടി ചുരുട്ടി. പുഷ്പ വിരലുകൾ തുറന്നില്ലെങ്കിൽ കൈ വെടിവയ്ക്കുമെന്ന് ഷെഖാവത്ത് ഭീഷണിപ്പെടുത്തി. നിരാശാജനകമായ സാഹചര്യത്തിൽ, പുഷ്പ പിൻവാങ്ങി സ്റ്റേഷൻ വിട്ടു. പുഷ്പയുടെ വിവാഹദിവസം രാത്രി പുഷ്പയും ഷെഖാവത്തും ഒരുമിച്ച് മദ്യപിക്കുന്നു. അവരുടെ ആദ്യ കൂടിക്കാഴ്ചയിൽ താൻ എങ്ങനെ പരിഹസിക്കപ്പെട്ടുവെന്ന് അവഹേളനം പ്രകടിപ്പിച്ച്, പുഷ്പ ശെഖാവത്തിന്റെ റിവോൾവർ എടുത്ത് അവന്റെ കൈകളിൽ സ്വയം വെടിവച്ചു. വസ്ത്രം അഴിക്കാൻ ശെഖാവത്തിനെ സമ്മർദ്ദത്തിലാക്കുന്നു, അതേസമയം താനും അതുതന്നെ ചെയ്യുന്നു. ഒരു സിൻഡിക്കേറ്റ് മുതലാളിയെപ്പോലെ തൻറെ നില അതേപടി തുടരുന്നു, അതേസമയം നഗ്നനാണെങ്കിൽ നായ പോലും തിരിച്ചറിയില്ല എന്ന തരത്തിൽ പോലീസ് യൂണിഫോമില്ലാതെ ശെഖാവത്ത് ഒന്നുമല്ലെന്ന് പുഷ്പ പറയുന്നു. ശെഖാവത്ത് അർദ്ധനഗ്നനായി വീട്ടിലേക്ക് മടങ്ങുമ്പോൾ പുഷ്പ അവന്റെ വിവാഹത്തിന് പോകുന്നു. പ്രവചിച്ചതുപോലെ, അവന്റെ നായ അവനെ കുരയ്ക്കുന്നു. പ്രകോപിതനായ ഷെഖാവത്ത് നായയെ കൊന്ന് പുഷ്പ നൽകിയ കൈക്കൂലി പണം കത്തിച്ചു.
കുഞ്ഞു ദൈവം
ജിയോ ബേബി സംവിധാനം ചെയ്ത ഒരു ഇന്ത്യൻ ചലച്ചിത്രമാണ് കുഞ്ഞു ദൈവം. ആദിഷ് പ്രവീൺ, ജോജു ജോർജ്, റൈന മരിയ, സിദ്ധാർത്ഥ് ശിവ എന്നിവർ ഈ ചിത്രത്തിലെ പ്രധാന കഥാപാത്രങ്ങളായി അഭിനയിക്കുന്നു. മികച്ച ബാലതാരത്തിനുള്ള ദേശീയ ചലച്ചിത്ര പുരസ്കാരം ഈ ചിത്രത്തിലെ അഭിനയത്തിന് ആദിഷ് പ്രവീൺ നേടിയിരുന്നു. .
പുറം കണ്ണികൾ
വർഗ്ഗം:2018-ലെ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
കലൊപ്റ്റെറിഗോയിഡെ
സൂചിത്തുമ്പികളുടെ ഒരു അതികുടുംബമാണ് കലൊപ്റ്റെറിഗോയിഡെ (Calopterygoidea). മരതകത്തുമ്പികൾ (Calopterygidae), നീർരത്നങ്ങൾ (Chlorocyphidae), അരുവിയന്മാർ (Euphaeidae) എന്നീ കുടുംബങ്ങൾ ഈ അതികുടുംബത്തിൽ ഉൾപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ
മഹാവാവി നദി
ഡയാനയിലെ വടക്കൻ മഡഗാസ്കറിലുള്ള ഒരു നദിയാണ് മഹാവാവി അഥവാ മഹാവാവി -നോർഡ് നദി. സരത്താനാന മാസിഫിലെ മാരോമൊക്കോട്രോ പർവ്വതത്തിൽ നിന്നുത്ഭവിച്ച് വടക്കോട്ട് ഇന്ത്യൻ മഹാസമുദ്രത്തിലേക്ക് ഒഴുകുന്നു. നദിയുടെ പ്രധാന നഗരം അംബിലൊബെ ആണ്. ഫലഭൂയിഷ്ഠമായ സമതലം കടന്ന് കിടക്കുന്ന വെള്ളം 5500 ഹെക്ടർ കൂടുതൽ വരുന്ന പരുത്തിത്തോട്ടങ്ങളുടെ ജലസേചനത്തിനായി ഉപയോഗിക്കുന്നു. ഇതിന്റെ ഡെൽറ്റാ 500 കി.മീ.ആണ് കാണപ്പെടുന്നത്.
അവലംബങ്ങൾ
വർഗ്ഗം:മഡഗാസ്കറിലെ നദികൾ വർഗ്ഗം:ആഫ്രിക്കയിലെ നദികൾ
കാദംബരി
ഹർഷവർദ്ധനന്റെ (606–647 CE) സദസ്സിലെ സംസ്കൃത പണ്ഡിതനും ആസ്ഥാനകവിയായിരുന്ന ബാണഭട്ടൻ ഏഴാം നൂറ്റാണ്ടിന്റെ ആദ്യപകുതിയിൽ രചിച്ച സംസ്കൃതത്തിലെ ഒരു ഗദ്യകാവ്യം ആണ് കാദംബരി. ഈ കാവ്യം പൂർത്തീകരിക്കുന്നതുവരെ അദ്ദേഹത്തിന് അതിജീവിക്കാൻ കഴിഞ്ഞിരുന്നില്ല. ഇതിന്റെ ഉത്തരാർധം നിർമിച്ച് കാവ്യത്തെ പൂർണമാക്കിയത് ബാണഭട്ടന്റെ പുത്രനായ ഭൂഷണഭട്ടനാണ്.(മറ്റൊരു പാരമ്പര്യത്തിൽ പുലിന്ദഭട്ട എന്നാണ് മകന്റെ പേര് കൊടുത്തിരിക്കുന്നത്.) ഈ കാവ്യത്തിന്റെ രസം ശൃംഗാരമാണ്.
പുറംകണ്ണികൾ
വർഗ്ഗം:സംസ്കൃതസാഹിത്യം
പ്രംബനൻ
ഇന്തോനേഷ്യയിലെ മദ്ധ്യ-ജാവയിൽ സ്ഥിതിചെയ്യുന്ന, 9-ആം നൂറ്റാണ്ടിൽ നിർമിച്ച ഒരു ഹൈന്ദവ ക്ഷേത്ര സമുച്ചയമാണ് പ്രംബനൻ. ഹൈന്ദവ വിശ്വാസ പ്രകാരം ത്രിമൂർത്തികളായ ബ്രഹ്മദേവൻ, വിഷ്ണു, ശിവൻ എന്നിവരാണ് ഇവിടത്തെ പ്രധാന പ്രതിഷ്ഠ. ഇന്തോനേഷ്യൻ നഗരമായ യോഗ്യകാർത്തയിൽനിന്നും ഏകദേശം 11 കിലോമീറ്റർ വടക്ക് കിഴക്കായാണ് ഈ ക്ഷേത്രം സ്ഥിതിചെയ്യുന്നത്.
ഇന്തോനേഷ്യയിലെ ഏറ്റവും വലിയ ക്ഷേത്രമാണ് പ്രംബനൻ. ഈ ക്ഷേത്രസമുച്ചയത്തിന് യുനെസ്കോയുടെ ലോക പൈതൃക പട്ടികയിൽ സ്ഥാനം ലഭിച്ചിട്ടുണ്ട്. ഇന്തോനേഷ്യൻ വാസ്തുവിദ്യയിൽ തീർത്ത ഒരു മഹാ നിർമ്മിതിയാണ് പ്രംബനൻ. ഇതിൽ ഏറ്റവും വലിയ ക്ഷേത്രഗോപുരത്തിന് 47 മീറ്റർ(ഏകദേശം ഒരു 15നില കെട്ടിടത്തിന്റെ ഉയരം) ഉയരമുണ്ട്. ലോകത്തിന്റെ വിവിധ കോണുകളിൽ നിന്നുള്ള സഞ്ചാരികൾ ഈ ക്ഷേത്രം സന്ദർശിക്കുന്നുണ്ട്.
ക്ഷേത്ര സമുച്ചയം
യഥാർത്ഥത്തിൽ 240 ക്ഷേത്രങ്ങളാണ് പ്രംബനൻ ക്ഷേത്ര സമുച്ചയത്തിൽ ഉണ്ടായിരുന്നത്. ഈ ക്ഷേത്രസമുച്ചയത്തിലെ പ്രധാന ക്ഷേത്രങ്ങൾ ഇവയാണ്:
അവലംബം
വർഗ്ഗം:പ്രംബനൻ വർഗ്ഗം:ഹിന്ദു തീർത്ഥാടന കേന്ദ്രങ്ങൾ വർഗ്ഗം:ഇന്തോനേഷ്യയിലെ ആർക്കിയോളജിക്കൽ സൈറ്റുകൾ വർഗ്ഗം:ഇന്തോനേഷ്യയിലെ ഹിന്ദുക്ഷേത്രങ്ങൾ വർഗ്ഗം:ഇന്തോനേഷ്യയിലെ ലോകപൈതൃകകേന്ദ്രങ്ങൾ
സോഫിയ നദി
അവലംബങ്ങൾ
വർഗ്ഗം:മഡഗാസ്കറിലെ നദികൾ വർഗ്ഗം:ആഫ്രിക്കയിലെ നദികൾ
സിൽവർലൈൻ റെയിൽ പദ്ധതി
കേരളത്തിൻ്റെ തെക്കേ അറ്റത്തുനിന്ന് വടക്കേ അറ്റത്തേക്ക് നാലു മണിക്കൂറിൽ എത്തിച്ചേരാൻ കഴിയുന്ന രീതിയിൽ ആസൂത്രണം ചെയ്യപ്പെട്ട അർധ-അതിവേഗ റെയിൽവേ പദ്ധതിയാണ് സിൽവർലൈൻ. റെയിൽവേയുടേയും കേരള സർക്കാരിൻ്റേയും ഉടമസ്ഥതയിലുള്ള സംയുക്ത സംരംഭമായ കേരള റെയിൽ ഡവലപ്മെൻ്റ് കോർപറേഷൻ ലിമിറ്റഡാണ് (കെ-റെയിൽ) പദ്ധതി നടപ്പാക്കുന്നത്. കാസർഗോഡ് മുതൽ തിരുവനന്തപുരം വരെ 529.45 കിലോമീറ്ററാണ് പാതയുടെ നീളം.
ശാന്തി വില്യംസ് (നടി)
കരിയർ
പന്ത്രണ്ടാം വയസ്സിൽ ബാലതാരമായിട്ടാണ് ശാന്തി ഈ രംഗത്തെത്തിയത്. 1970 ൽ വിയറ്റ്നാം വീട് എന്ന ചിത്രത്തിലൂടെ ശാന്തി അഭിനയം ആരംഭിച്ചു. 1999 മുതൽ ടെലിവിഷൻ സീരിയലുകൾ ചെയ്യാൻ തുടങ്ങി. മെറ്റി ഒലി എന്ന സീരിയലിലെ പരമ്പരാഗത അമ്മയെന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്.
തമിഴരാസുവിന്റെ അമ്മയായി അഭിനയിച്ച തെൻ‌ഡ്രലിലെ അഭിനയത്തിന് സംവിധായകൻ കെ. ബാലചന്ദർ നെഗറ്റീവ് റോളിൽ മികച്ച നടിക്കുള്ള പുരസ്കാരം നേടി.
നിരവധി തമിഴ്, മലയാള സിനിമകളിലും സീരിയലുകളിലും അഭിനയിച്ചിട്ടുണ്ട്.
സ്വകാര്യ ജീവിതം
തമിഴ്‌നാട്ടിലെ കോയമ്പത്തൂരിലാണ് മലയാളി മാതാപിതാക്കൾക്ക് ശാന്തി വില്യംസ് ജനിച്ചത്. 1979 ൽ മലയാളി ക്യാമറാമാൻ ജെ. വില്യംസിനെ വിവാഹം കഴിച്ചു. അവർക്ക് 4 കുട്ടികളുണ്ട്.
ബാഹ്യ ലിങ്കുകൾ
വർഗ്ഗം:1958-ൽ ജനിച്ചവർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:കോയമ്പത്തൂരിൽ നിന്നുള്ളവർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ
നബോത്തിയൻ സിസ്റ്റ്
അവതരണം
നബോത്തിയൻ സിസ്റ്റുകൾ സെർവിക്സിൻറെ ഉപരിതലത്തിൽ ഉറച്ച മുഴകളായി കാണപ്പെടുന്നു. ഒരു ഡയഫ്രം അല്ലെങ്കിൽ സെർവിക്കൽ ക്യാപ് ഇടുമ്പോൾ അല്ലെങ്കിൽ സെർവിക്സ് പരിശോധനക്ക് വിധേയമാകുമ്പോഴാകും ഇത്തരം സിസ്റ്റുകൾ ശ്രദ്ധയിൽപ്പെടുന്നത്. <sup class="noprint Inline-Template" style="white-space:nowrap;">]
രോഗനിർണയം
ഒരു സിസ്റ്റിന് അസാധാരണമായ രൂപമുണ്ടെങ്കിൽ, മറ്റ് രോഗനിർണയ മാർഗ്ഗങ്ങൾ ഒഴിവാക്കാൻ ആദ്യമേ തന്നെ ഒരു കോൾപോസ്കോപ്പി നടത്തും. സാധാരണയായി നബോത്തിയൻ സിസ്റ്റിൽ നിന്ന് ക്യാൻസറിനെ വേർതിരിച്ചറിയാൻ മാഗ്നറ്റിക് റെസൊണൻസ് ഇമേജിംഗ് ഉപയോഗിക്കുന്നു.
ചികിത്സ
ലഘുചിത്രം| സെർവിക്കൽ മേഖലയിൽ ചെറിയ നീല വൃത്തമായി നബോത്തിയൻ സിസ്റ്റ് കാണിക്കുന്ന നിറം MRI. നബോത്തിയൻ സിസ്റ്റുകൾക്ക് സാധാരണയായി ചികിത്സ ആവശ്യമില്ല, മാത്രമല്ല അവ സ്വയം പരിഹരിക്കപ്പെടുകയും ചെയ്യുന്നു. നബോത്തിയൻ സിസ്റ്റുകൾ ചികിത്സിക്കാൻ ക്രയോതെറാപ്പി ഉപയോഗിച്ചിട്ടുണ്ടെങ്കിലും അത് വളരെ അപൂർവമായി മാത്രമേ ആവശ്യമുള്ളൂ. വളരെ അപൂർവ്വമായി, ഒരു സിസ്റ്റ് വളരെ വലുതായേക്കാം, ഈ സാഹചര്യത്തിൽ ഒരു സൂചി ഉപയോഗിച്ച് ഡോക്ടർ സിസ്റ്റിനെ തുളച്ച് അത് കളയുകയും ചെയ്യും. ക്രോണിക് സെർവിസിറ്റിസിനൊപ്പം നബോത്തിയൻ സിസ്റ്റുകൾ ഉണ്ടാകുകയാണെങ്കിൽ, വീക്കം സംഭവിക്കുന്നതിന്റെ അടിസ്ഥാന കാരണം ചികിത്സിക്കണം.
ഇൻകർ ജലകസ്
ഒരു സ്വീഡിഷ് എഴുത്തുകാരിയും പത്രപ്രവർത്തകയുമാണ് ഇൻജർ മരിയനെ എലിസബത്ത് ജലകസ് (ഡിസംബർ 15, 1951, ) .1975-76 കാലഘട്ടത്തിൽ ഗോതൻബർഗ് സർവകലാശാലയിൽ ഗണിതശാസ്ത്രവും ഭൂമിശാസ്ത്രവും പഠിക്കുകയും 1978-79 ൽ അവർ ജേണലിസ്റ്റ്ഹോഗ്സ്‌കോളൻ ഐ ഗേറ്റ്ബോർഗിൽ പഠനം നടത്തി.
ബാഹ്യ ലിങ്കുകൾ
വർഗ്ഗം:സ്വീഡിഷ് ബാലകഥാകൃത്തുകൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1951-ൽ ജനിച്ചവർ
ബംഗാൾ പ്രസിഡൻസി
ബ്രിട്ടീഷുകാരുടെ ഏറ്റവും വലിയ പ്രവശ്യ ഉപവിഭാഗങ്ങളിൽ ഒന്നായിരുന്നു ബംഗാൾ പ്രസിഡൻസി. ഇത് പ്രധാനമായും ബംഗാൾ മേഖലയിൽ കേന്ദ്രീകരിച്ചായിരുന്നു. പത്തൊൻപതാം നൂറ്റാണ്ടിൽ അതിന്റെ ഭൂപ്രകൃതിയിൽ, ഇന്നത്തെ പടിഞ്ഞാറൻ പാകിസ്താനിലെ ഖൈബർ പഖ്തൂൺ പ്രവിശ്യയിൽനിന്ന് ബർമ, സിംഗപ്പൂർ,കിഴക്കോട്ട് പെനാങ് വരെ പ്രസിഡൻസി ഭരണം നീണ്ടു. ബംഗാൾ ഗവർണറായിരുന്നു പിന്നീട് ഇന്ത്യയുടെ വൈസ്രോയി ആയിരുന്നത്. പ്രവശ്യയുടെ ഭൂരിഭാഗം പ്രദേശങ്ങളും ഒടുവിൽ മറ്റ് ബ്രിട്ടീഷ് ഇന്ത്യൻ പ്രസിഡൻസികളും കോളനികളുമായി സംയോജിക്കപ്പെട്ടു. 1905-ൽ ബംഗാൾ സംസ്ഥാനം വിഭജിക്കപ്പെട്ടു. കിഴക്കൻ ബംഗാളിന്റെ ആസ്ഥാനം ധാക്കയും ആസ്സാമിന്റെ ഷില്ലോങ് (വേനൽക്കാല തലസ്ഥാനം) എന്നിവയായിരുന്നു. ബ്രിട്ടീഷ് ഇന്ത്യ 1912 ൽ പുനഃസംഘടിപ്പിച്ചു. ബംഗാളി സംസാരിക്കുന്ന പ്രവിശ്യയായി വീണ്ടും ഒന്നിച്ചു.
1757 ജൂൺ 23-ന് ബംഗാളിലെ പ്ലാസ്സി യുദ്ധത്തിലും 1764 ഒക്ടോബർ 22-ന് ബക്സറുടെ യുദ്ധത്തിളിലൂടെ ബംഗാൾ പ്രസിഡൻസി ബംഗാളിൽ സ്ഥാപിതമായി. ബ്രിട്ടീഷുകാരുടെ സാമ്പത്തിക, സാംസ്കാരിക, വിദ്യാഭ്യാസ കേന്ദ്രമാണ് ബംഗാൾ. രാജ്. 19-ആം നൂറ്റാണ്ടിന്റെ അവസാനത്തിലും, 20-ാം നൂറ്റാണ്ടിന്റെ തുടക്കത്തിലും ബംഗാളി നവോത്ഥാത്തിന്റേയും, ഇന്ത്യൻ സ്വാതന്ത്ര്യ പ്രസ്ഥാനത്തിന്റേയും ഒരു കേന്ദ്രമായിരുന്നു ഇത്.
ബംഗാളിലെ മതപരമായ കാരണങ്ങളാൽ ബംഗാളും കിഴക്കൻ ബംഗാളും തമ്മിലായിരുന്നു 1947 ൽ ബ്രിട്ടീഷ് ഇന്ത്യയുടെ വിഭജനം. പ്രവിശ്യാ ഭരണകൂടം ഗവൺമെന്റ് ഓഫ് ഇന്ത്യ ആക്റ്റ് 1935 ബംഗാൾ പ്രസിഡൻസി ഒരു സ്ഥിര പ്രവിശ്യയായി രൂപപ്പെടുത്തി, തെരഞ്ഞെടുക്കപ്പെട്ട പ്രവിശ്യാ നിയമസഭയെ വിപുലപ്പെടുത്തുകയും, കേന്ദ്ര ഗവൺമെന്റിനെ പ്രവിശ്യാതലത്തിൽ സ്വയംഭരണാവകാശം വിപുലപ്പെടുത്തുകയും ചെയ്തു. 1937 ലെ തെരഞ്ഞെടുപ്പിൽ ഇന്ത്യൻ നാഷണൽ കോൺഗ്രസിന് പരമാവധി 54 സീറ്റ് ലഭിച്ചു. അഖിലേന്ത്യാ മുസ്ലീം ലീഗിനൊപ്പം ഒരു കൂട്ടുകക്ഷി സർക്കാരുണ്ടാക്കാൻ എ. കെ. ഫസ്ലുൽ ഹുക്ക് (36 സീറ്റോടെ) കൃഷക് പ്രജാ പാർട്ടിക്ക് കഴിഞ്ഞു.
1943 ൽ ഹക്ക് സർക്കാർ തകർക്കപ്പെട്ടു. സർ ഖ്വാജ നസ്മുദ്ദീൻ പ്രധാനമന്ത്രിയായി മുസ്ലീം ലീഗ് സർക്കാർ രൂപീകരിച്ചു. രണ്ടാം ലോകമഹായുദ്ധത്തിനു ശേഷം 1946 ൽ നടന്ന തെരഞ്ഞെടുപ്പിൽ മുസ്ലീം ലീഗ് 113 സീറ്റുകളിൽ ഭൂരിപക്ഷം നേടി. നിയമസഭയിൽ 250 സീറ്റിലും ഹുസൈൻ ഷഹീദ് സുഹ്റാവർഡി ഭൂരിപക്ഷം നേടി സർക്കാർ രൂപീകരിക്കപ്പെട്ടു.
ഐ ലവ് ഹർ
ദര്യ പെരെലെ സംവിധാനം ചെയ്ത് 2013-ൽ പുറത്തിറങ്ങിയ ഒരു ഉക്രേനിയൻ നാടക ഹ്രസ്വചിത്രമാണ് ഐ ലവ് ഹർ (ഉക്രേനിയൻ: Я її люблю). ഒരു ലെസ്ബിയൻ ബന്ധത്തെക്കുറിച്ചുള്ള ആദ്യത്തെ ഉക്രേനിയൻ സിനിമയാണിത്. ഉക്രെയ്നിൽ നിർമ്മിച്ച ആദ്യത്തെ LGBT സിനിമകളിൽ ഒന്നാണിത്.
ഐ ലവ് ഹെർ ആദ്യമായി 2013 ഒക്ടോബർ 18 ന് ജർമ്മനിയിലെ ലെസ്ബിഷ് ഷ്വൂലെ ഫിലിംടേജ് ഹാംബർഗ് ഫെസ്റ്റിവലിൽ പ്രദർശിപ്പിച്ചു. തുടർന്ന് ഫെസ്റ്റിവൽ ഇന്റർനാഷണൽ ഡി സിനിമാ ഗായ് ഐ ലെസ്ബിക് ഡി ബാഴ്സലോണ 25 ഒക്ടോബർ 2013 ന് പ്രദർശിപ്പിച്ചു. 2013 നവംബർ 29-ന്  നടന്ന ഷോർട്ട് ഫിലിംസ് ഇന്റർനാഷണൽ മത്സരത്തിന്റെ കറേജ് വിഭാഗത്തിൽ FACE à FACE, 2013 ഡിസംബറിൽ നടന്ന ഫെസ്റ്റിവൽ ഇന്റർനാഷണൽ ഡി സിനി പോർ ലോസ് ഡെറെക്കോസ് ഹ്യൂമനോസ് ബൊഗോട്ട അന്തർദേശീയ ഷോർട്ട് ഫിലിം മത്സരത്തിൽ ഔദ്യോഗികമായി തെരഞ്ഞെടുത്തു. ഉക്രെയ്നിൽ, ഇത് 2014 മാർച്ച് 7 ന് കീവിലെ സോവ്‌ടെൻ സിനിമയിൽ പ്രദർശിപ്പിച്ചു. യൂറോപ്പ്, ഏഷ്യ, കാനഡ, യുണൈറ്റഡ് സ്റ്റേറ്റ്സ് എന്നിവിടങ്ങളിൽ 23 രാജ്യങ്ങളിലായി ചിത്രം പ്രദർശിപ്പിച്ചു.
ബെഷ്ഡൽ പദ്ധതി
എട്ട് സിനിമകൾ അടങ്ങുന്ന ഉക്രേനിയൻ "ബെക്ഡെൽ പ്രൊജക്റ്റ്" ന്റെ ഭാഗമാണ് ഐ ലവ് ഹർ. ഒരു ഫിക്ഷൻ സൃഷ്ടിയിൽ പുരുഷനല്ലാതെ മറ്റെന്തെങ്കിലും സംസാരിക്കുന്ന കുറഞ്ഞത് രണ്ട് സ്ത്രീകളെങ്കിലും ഉണ്ടോ എന്ന് ബെഷ്ഡൽ പരിശോധന ചോദിക്കുന്നു.
ഐ ലവ് ഹർ 2017 ഫീച്ചർ ഫിലിം
കോസ്‌മോ ഫിലിംസും അഫിലിം പ്രൊഡക്ഷൻസും ചേർന്ന് നിർമ്മിച്ച ഹ്രസ്വചിത്രത്തെ അടിസ്ഥാനമാക്കിയുള്ള 2017 ഫീച്ചർ പതിപ്പ്, ജനറലിറ്റാറ്റ് ഡി കാറ്റലൂനിയയുടെ ബാഴ്‌സലോണ ഫിലിം കമ്മീഷൻ ധനസഹായം നൽകി.
ഐ ലവ് ഹെർ (2017) 2017 നവംബർ 18-ന് റൊമാനിയയിൽ നടന്ന ഗേ ഫിലിം നൈറ്റ്സ് ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ചു. ഫീച്ചർ ഫിലിം 16 മെയ് 2019-ന് ആമസോൺ പ്രൈം വീഡിയോയിൽ ലഭ്യമായി.
വാഷിങ്ടൺ ആൾസ്റ്റൺ
അമേരിക്കൻ ചിത്രകാരനായിരുന്നു വാഷിങ്ടൺ ആൾസ്റ്റൺ (ജീവിതകാലം: നവം: 5, 1779 –ജൂലൈ 9, 1843). പ്രകൃതി ചിത്രങ്ങളിലൂടെ പ്രസിദ്ധനായ ആൾസ്റ്റൺ പ്രകൃതി, അന്തരീക്ഷം, പരിസ്ഥിതി എന്നിവയിലൂന്നിയ ചിത്രകലാപ്രസ്ഥാനമായ റൊമാന്റിക് ശൈലിയെ അമേരിക്കൻ സമൂഹത്തിനു പരിചയപ്പെടുത്തുന്നതിൽ വലിയ പങ്കാണ് വഹിച്ചത്.
ആദ്യകാലം
തെക്കൻ കരോലിനയിലെ ജോർജ്ജ് ടൗൺ കൗണ്ടിയിലാണ് ആൾസ്റ്റൺ ജനിച്ചത്. ഹാർവാഡിൽ നിന്നു ബിരുദം നേടിയ ശേഷം ലണ്ടനിൽ ചിത്രകല പഠിയ്ക്കുന്നതിനായി അദ്ദേഹം പുറപ്പെട്ടു. ബെഞ്ചമിൻ വെസ്റ്റ് ആയിരുന്നു അദ്ദേഹത്തിന്റെ പ്രധാനാദ്ധ്യാപകൻ. പഠനത്തെത്തുടർന്നു യൂറോപ്പിൽ പര്യടനത്തിനായി പുറപ്പെട്ട ആൾസ്റ്റൺ ഇറ്റലിയിലെത്തുകയും അവിടെ വച്ച് അദ്ദേഹത്തിന്റെ ചിത്രങ്ങൾ കാണാനിടയായ കലാവിമർശകർ അദ്ദേഹത്തെ അമേരിയ്ക്കൻ ടിഷ്യൻ എന്നു വിശേഷിപ്പിയ്ക്കുകയുണ്ടായി. അദ്ദേഹത്തിന്റെ പ്രകൃഷ്ടകൃതിയായി വാഴ്ത്തപ്പെടുന്നത് നിലാവിലെ പ്രകൃതി (Moonlit Landscape) എന്ന ചിത്രമാണ്.
അവലംബം
വർഗ്ഗം:അമേരിക്കൻ ചിത്രകാരന്മാർ വർഗ്ഗം:1843-ൽ മരിച്ചവർ വർഗ്ഗം:1779-ൽ ജനിച്ചവർ
മഹാരാജ നന്ദകുമാർ
ബ്രിട്ടീഷ് ഇന്ത്യയിലെ ഒരു ദിവാനായിരുന്നു മഹാരാജാ നന്ദകുമാർ (1705? - ഓഗസ്റ്റ് 5, 1775). ഭദ്രാപൂരിലാണ് നന്ദകുമാർ ജനിച്ചത്. തൂക്കിക്കൊല്ലാൻ വിധിക്കപ്പെട്ട ആദ്യത്തെ ഇന്ത്യക്കാരനായിരുന്നു അദ്ദേഹം. വാറൻ ഹേസ്റ്റിംഗിനെ ഈ സ്ഥാനത്ത് നിന്ന് നീക്കിയതിനെത്തുടർന്ന് 1764 ൽ ബർദ്വാൻ, നാദിയ, ഹൂഗ്ലി എന്നിവയുടെ ദിവാനായി നന്ദകുമാറിനെ ഈസ്റ്റ് ഇന്ത്യാ കമ്പനി നിയമിച്ചു. 1764-ൽ ഷാ ആലം രണ്ടാമൻ ചക്രവർത്തി “മഹാരാജ” എന്ന പദവി നൽകി. ബംഗാളിലെ ഒരു ബ്രാഹ്മണ കുടുംബത്തിലായിരുന്നു ഇദ്ദേഹത്തിന്റെ ജനനം. നവാബുമാരുടെ ഭരണകാലത്ത് അവരുടെ ഉദ്യോഗസ്ഥരിൽ പ്രമുഖനുമായിരുന്നു നന്ദകുമാർ.
വധശിക്ഷ
മഹാരാജ നന്ദകുമാറിന്റെ വിചാരണയും വധശിക്ഷയും ഈസ്റ്റ് ഇന്ത്യാ കമ്പനിയുടെ ഭരണത്തിന്റെ ആദ്യ നാളുകളിലെ ഏറ്റവും കുപ്രസിദ്ധമായ സംഭവങ്ങളിലൊന്നാണ്. ബംഗാളിലെ നവാബായിരുന്ന മിർ ജാഫറിന്റെ വിധവയായ മാഹിബീഗത്തിൽ നിന്നും വാറൻ ഹേസ്റ്റിങ്സ് കൈക്കൂലി വാങ്ങി. ഒരു കുടുംബകാര്യം സാധിച്ചുകൊടുക്കുന്നതിനായിരുന്നു ഇത്. ഇതിനെതിരെ നന്ദകുമാർ തെളിവുമായി കോടതിയിൽ പരാതി നൽകി. കോടതി ഇടപെടലിലൂടെ ഹേസ്റ്റിങ്‌സിൽ നിന്നും ആ തുക തിരികെ വാങ്ങി മിർജാഫറുടെ വിധവയ്ക്ക് തിരികെ നൽകി. വാറന്റെ പദവിയും ഇതോടെ നഷ്ടമായി. തനിക്കെതിരെ പരാതി നൽകിയ നന്ദകമാറിനെതിരെ വാറൻഹേസ്റ്റിങ്‌സ് അഞ്ച് വർഷം മുൻപ് കള്ളപ്രമാണമുണ്ടാക്കിയെന്ന പേരിൽ ഒരു കള്ളക്കേസ് നൽകി.
ന്യായാധിപന്മാർ ഇംഗ്ലീഷുകരായിരുന്ന സുപ്രിം കോടതിയിൽ കേസെത്തി. ഇന്ത്യയിലെ ആദ്യത്തെ ചീഫ് ജസ്റ്റിസും വാറൻ ഹേസ്റ്റിങ്‌സിന്റെ സുഹൃത്തുമായിരുന്നു ചീഫ് ജസ്റ്റിസ് സർ എലിജാ ഇമ്പി. സാധാരണയിൽ നിന്നും വ്യത്യസ്തമായി ചീഫ് ജസ്റ്റിസ് തന്നെ സാക്ഷികളെ വിചാരണ ചെയ്തു. എന്നാൽ നന്ദകുമാറിനെ കാര്യമായി വിചാരണ ചെയ്തതുമില്ല. കേവലം ആറുദിവസം കൊണ്ട് വിചാരണയും വിധിയും പൂർത്തിയാക്കി. നന്ദകുമാറിനു വധശിക്ഷ വിധിക്കപ്പെട്ടു. 1775 ഓഗസ്റ്റ് 5 ന് കൽക്കട്ടയിൽ നന്ദകുമാറിനെ തൂക്കിലേറ്റി. ഈ സംഭവത്തെ ജുഡിഷ്യൽ കൊലപാതകമെന്ന് പത്രങ്ങൾ വിശേഷിപ്പിച്ചു.
വാറൻ ഹേസ്റ്റിങ്‌സിനെ നന്ദകുമാറിന്റെതടക്കം ബംഗാളിലെ നിരവധി സംഭവങ്ങളുടെ പേരിൽ കുറ്റവിചാരണ ചെയ്തു. പിന്നീട് ഹേസ്റ്റിംഗ്സിനെ ബ്രിട്ടീഷ് പാർലമെന്റ് കുറ്റവിമുക്തനാക്കി. കേസ് ഏഴു വർഷം നീണ്ടു നിന്നു. ബ്രിട്ടീഷ് അധിനിവേശ പ്രദേശങ്ങളിലെ ഏറ്റവും പ്രസിദ്ധവും ദൈർഘ്യമേറിയതുമായ രാഷ്ട്രീയ വിചാരണയായി ഇതിനെ വിശേഷിപ്പിക്കുന്നു.
നന്ദകുമാറിന്റെ വധശിക്ഷയ്ക്കായി പ്രത്യേകമായി കുഴിച്ച കിണർ വിദ്യാസാഗർ സേതുവിന് സമീപമുള്ള ഹേസ്റ്റിംഗ്സിലാണ്. പ്രദേശത്തിനു ചുറ്റും ഒരു മതിൽ ഉണ്ട് എന്നാൽ സ്മാരകമോ ഫലകമോ ഇല്ല.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിൽ വധശിക്ഷയ്ക്ക് വിധേയരാക്കിയവർ വർഗ്ഗം:1775-ൽ മരിച്ചവർ